Ford Focus ST SW - Kada porastem biću RS - Auto Republika\nFord Focus ST jedini je sportista ove marke u C segmentu pokretan dizel motorom. Pored dizela ponuđen je i znatno snažniji benzinski blok 2.3, nažalost totalno nekonkurentan usled ogromnih eko taksi .\nFord Focus ST 2.3 (na fotografijama gore)\nDizeli kod sportskih automobila nisu nikakva novost, i ranije smo ih mogli sretati kod pojedinih modela kao što su Golf 6 GTD (2.0 TDI 170 ks), Octavia 3 RS TDI/184 ks i Megane RS dCi od 175 ks. Glasova za i protiv uvek je bilo, lično nemama ništa protiv njih, posebno kada putni računar pokaže više nego prihvatljivu potrošnju, uz nizak nivo štetnih izduvnih gasova, koji poštedi kupce ogromnih eko taksi. Verovali ili ne, za benzinski ST 2.3/280 ks, ova iznosi 12.500 evra, dok kod Mustanga GT V8 ide i do 20.000 evra (maksimalna suma).\nKod voženog ST 2.0 EcoBlue iznosi samo 400 evra, te možda iz tog ugla i treba gledati na izvesnu renesansu sportskih dizela, kao u slučaju Audija S6/S7 i S4/S5 V6 TDI, agregat koji razvija i do 347 ks. Fosus ST 2.0 EcoBlue ima dakle posve legitimno pravo na egzistenciju, posebno jer je predviđen i uz karavan verziju, osetno prostraniju i praktičniju od hedžbeka. Ukoliko je njegova popularnost u Francuskoj, gde je objavljena test vožnja još i diskutabilna (SW predstavlja samo 10 % prodaje Focusa), to nije slučaj s druge strane reke Rajne, gde performantni dizel karavani imaju odličnu prođu.\nPo pitanju stila treba reči da SW deluje dovoljno atraktivno i moderno, pojedini čak smatraju da je privlačniji od hedžbeka. Pozabavimo se zato dizajnom, za mnoge važnijim od tričavih platformi i kojekakve opreme, koju često ni ne upotrebljavamo… E, na ovom polju Focus nema na čemu pozavideti najuspešnijim primercima u segmentu, posebno ukoliko ste ga videli uživo! Rekao bih da na fotografijama ne deluje toliko privlačno kao u prirodi, no i to umnogome zavisi o kojem se Focusu radi, jer nema više „običnog“ Focusa, od sada ih distanciramo po nazivima ST, ST-Line, Active, Vignale i Titanium, odnosno nekoliko nižih paketa, kao što su Trend i Trend Edition.\nNe, ne radi se samo o završnim nivoima, svi navedeni imaju određene estetske specifičnosti i prepoznatljivi su već na prvi pogled. Kod Titaniuma je recimo prednja maska hromirana, možemo reči da ovaj predstavlja standardnu verziju s kojom ćemo se verovatno najčešće sresti na ulici. Kod ST i ST-Linea ista je od crne plastike, u obliku saća, s izmenjenim donjim spojlerom i svetlima za maglu. Vignale, kao i kod ostalih modela kuće, „puca“ na luksuz, dok Active koketira s krosoverima. Setite se, ovaj naziv sada nose još Ka+ i Fiesta, a distanciraju se, kao i Focus, povišenim odstojanjem od tla i plastičnim zaštitama na lukovima točkova.\nU zavisnosti od oka posmatrača mogu se pronaći izvesne sličnosti s pojedinim konkurentima (jednom mom internet drugaru snažno podseća na Hyundai i30), u svakom slučaju ST deluje znatno ubedljivije od ostalih verzija, zahvaljujući sportskim detaljima. Pažnja, nema tu ništa „vulgarno“ i neuskusno, od standardnog karavana distancira se time što je karoserija 10 milimetara bliža tlu, diskretnim aerodinamičnm poboljšanjima, aluminijumskim naplacima od 19 cola kroz koje proviruju atraktivna crvene kočne čeljusti, duplim završetkom izduvne cevi i značkama ST. Dakle više-manje kao ST-Line, veliki spojleri i ostali indiskretni sportski atributi rezervisani su za snažniji RS, koji razvija najmanje 350 ks.\nOvako, voženi 2.0 dizel ne naziva se više TDCI već EcoBlue, po ugledu na manji 1.5 Ecoblue. Time je odmah jasno stavljeno na znaje da je Ford, po ugledu na ostale proizvođače, posegnuo za „eliksirom mladosti“, odnosno famoznom tečnošću AdBlue, uz izvesna poboljšanja samog agregata. Navedimo samo smanjenje ukupne mase, kao i unutrašnjeg trenja, novi turbo i sistem nazvan „mirror-image porting“, koji favorizuje punjenje cilindara. Podrazumeva se da prolazi poslednje Euro6 norme, uz znatno niži nivo azotnih oksida.\nZa rezultat imamo blok koji razvija 190 ks, uz maksimalni obrtni moment od 400 Nm, koji isporučuje između 2.000 i 3.000 o/min. Više nego li dovoljno za veoma temperamentnu, ukoliko ne i sportsku vožnju, bez ikakve potrebe da se navlači u visoke obrtaje. To što crveno polje na obrtomeru počinje od 5.000 obrtaja, posve je nevažno, maksimalnu snagu razvija uz skromnih 3.500 o/min. Sve je dakle u obrtnom momentu, zahvaljujući kojem motor pokazuje veliku elastičnost. Već s 1.500 obrtaja ima na raspolaganju odličnih 360 Nm, čime se izbegava često posezanje za aluminijumskom ručicom menjača. Tim bolje, jer iako precizna, zahteva „mušku ruku“, po ugledu na „mušku nogu“, za pedalu kvačila.\nŽelim da kažem kako su komande tvrde, kao i čitavo vozilo, što i priliči jednom polivalentnom sportisti. Tek da se zna, na njemu je poradilo posebno odeljenje proizvođača, nazvano „Ford Perfomances“, pored agregata posebna pažnja posvećena je ogibljenju i kočnicama. Iako benzinski 2.3 ST poseduje aktivno ogibljenje, ovde su amortizeri posve klasični, naravno osetno kraći i tvrđi! To ne znači da je ST nepodnošljivo neudoban, daleko bilo, jednostavno ogibljenje je takvo kakvo mora da bude, ne bi li se obezbedila neophodna bezbednost i performanse.\nUparen s ekstremno performantnim pneumaticima Mihelin Pilot Sport 4S, dimenzija 235/35 R19, ovaj Focus u potpunosti oprvdava ST reputaciju. Prvi dan test vožnje proveli smo po krivudavim regionalnim putevima, koji su nas uglavnom kroz šumu doveli do predivnog srednjovekovnog zamka Pierrefond, na stotinak kilometara od Pariza. Varljivi kraj februara „počastio“ nas je kako sunčanim razdobljima tako i pljuskovima s par santimetara leda na putu (grad), no uprkos svemu, naš Focus nije se dao „destabilizovati“. Eh, gde bi mu bio kraj da je asfalt bio suv i ne toliko hladan…\nJedino što sreću kvari je zvuk agregata, ništa od „zdravog“ i punokrvnog kakav proizvodi benzinski ST, koji provozah par krugova oko predstavništva Forda. Ovde smo „osuđeni“ na klasično brektanje dizela, u kombinaciji s nekakvim veštačkim „brundanjem“, koje dolazi iz B&O (Bang&Olufsen) zvučnika. Uzgred rečeno, kvalitet Hi-Fi sistema i snaga koji razvija (675 W), impresionira. Nivo te nazovimo sportske buke još je više pojačan u režimu Sport, koji se začas izabere pritiskom na taster s desne strane upravljača.\nUkupno su predviđena četiri programa; za klizav put, normal, sport i pista, kada se automatski isključe elektronska pomagala, kao što je ESP. Performanse motora time su tek za nijansu bolje, uz još slabiju električnu asistenciju upravljača. No ukoliko ste zaboravili da ga vratite u standardni program, prilikom parkiranja bićete na muci da se parkirate, upravljač je težak „k’o Trepča“. Kao što rekoh, ovo nije automobil za nejake ženske ručice…\nPar reči i o kočnicama, savršeno adaptiranim da brzo i sigurno zaustave ovaj i do 2 tone težak projektil (prazan 1.585 kilograma). Napred i pozadi su ventilirajući diskovi, prednji dimenzija 330 milimetara (dva kočna cilindra), a pozadi 302 milimetara (jedan kočni cilindar). U Fordu tvrde da su četiri puta izdržljivije od prethodnog Focusa ST.\nZadovoljstvo je nedeljivo\nDrugi deo testa obavio sam sam, kako to i najviše volim… Nema bespotrebnog čavrljanja sa saputnikom ili saputnicima, ustupanja upravljača, razgledanja prirode ni slušanja muzike, sve je podređeno vožnji. Uzevši u obzir da smo se dovoljno prodrmali po „nacionalima“, posvećujem se vožnji na auto-putu, kako i priliči jednom „Ameru“ s nemačkim genima. Ovo je teren na kojem se savršeno oseća i ponaša, Focus ST karavan prava je „sprava“ za duga krstarenja. Osim u fazi ubrzanja, kada se motor javlja spomenutim grlatim zvukom, stiša se na jedan veoma prihvatljiv nivo.\nDa bi se zavrteo na 2.500 obrtaja, mora se pogurati na 150-160 km/h, no čak ni tada prosečna potrošnja ne prelazi 7 litara. Uglavljen u fantastična Recaro sedišta, sa svim mogućim električnim podešavanjima, ne osećam kilometre, još manje snažne bočne udare vetra. Ovaj Focus je kao na šinama, jedino se prelaskom na lošiji sloj asfalta može čuti povišena buka od niskoprofilnih „valjaka“. Pozicija za upravljačem mi savršeno odgovara, uostalom ovaj je isto tako sportski „mesnat“ i podrezan odozdo. Nažalost, tu se negde završava nabrajanje različitosti, sve ostalo u kabini je kao i kod standardnog Focusa SW.\nS ovim smo se imali priliku družiti sredinom prošle godine, jedino što se tada radilo o kvazi „off road“ varijanti, nazvanoj Active. Ponovimo zato da dizajn komandne table nema ništa ekstravagantno, već na prvi pogled jasno je da je inspirisana onom kod Fieste. Ukratko, sve je strogo i funkcionalno, s izvesnim napretkom po pitanju kvaliteta materijala, iako se i dalje može pronaći plastika na nivou jedne Dacije Sandero.\nNajupečatljiviji je veliki ekran info-zabavnog sistema (8 inča), pregledan i jednostavan za upotrebu. Instrument tabla je isto tako klasične koncepcije, no voženi Focus poseduje i „Head up“ displej, u vidu providne plastične pločice. Dugmića na komandnoj tabli sada je znatno manje (normalno, brojne funkcije prolaze preko ekrana), no i dalje ih ima podosta, posebno na upravljaču. Nužno zlo jer četvrta generacija Focusa, između ostalog, poseduje „inteligentan“ regulator brzine, koji, u saradnji s još jednim drugim, dozvoljava poluautonomnu vožnju.\nJoš samo par reči u vezi s praktičnim detaljima, u vrata i pregradak za rukavice staje flaša od 1,5 litara, dok se džepovi mogu isprazniti (ključevi, telefon, cigarete, novčanik…), u nekoliko praktičnih udubljenja za limenke i u dno komandne table, gde je ujedno beskontaktni punjač za mobilni telefon. Kao i ostali modela Forda, i ovaj poseduje zgodne zaštitne plastike na vratima, koje po otvaranju iskoče iz unutrašnjosti. Naš Focus opciono poseduje i veliki stakleni panoramski krov, čiji se prednji deo otvara električnom komandom.\nPo pitanju unutrašnjeg prostora može se reči da je ubedljivo iznad proseka u segmentu, posebno kada se radi o karavanu. S bezmalo 4,7 metara ovaj je duži od hedžbeka za tridesetak santimetara, što se ne ogleda toliko u prostoru za kolena (ovaj je isti kod obe karoserije i više nego izdašan), koliko za glave putnika i pre svega njihov prtljag. Umesto skromnih 375 dm3, karavan ima preko 600 dm3, odnosno oko 1.700 dm kada se obore zadnji nasloni. O opremi, kako onoj zaduženoj za udobnost tako i sigurnosnim sistemima, ne vredi trošiti reči, ST spada u najviši završni nivo, što znači da je bezmalo sve u serijskoj postavci.\nSve u svemu Focus ST dizel ima svrhe, posebno kada se radi o karavanu! Performantan, siguran, atraktivan i prostran, ujedno je znatno ekonomičniji i jeftiniji od benzinske verzije, pod uslovom da se uračuna spomenutih 12.500 evra „malusa“ prilikom kupovine.\nHedžbek i SW prodaju se u Francuskoj po istoj ceni od nekih 35.000 evra (u Srbiji ST nije ponuđen, najsnažniji je ST-Line 1.5 Ecoboost/182 i 2.0 Ecoblue/150), bez obzira o kojem se agregatu i karoseriji radilo. No dizel je ekonomičniji, raspon potrošnje kreće se između 6 i 10 litara (grad), tako da smo test vožnju završili s korektnih 7,4 litra u proseku. Na taj način, uspeo se iskupiti slabijim perfomansama, kao i odsustvom aktivnog ogibljenja i nekoliko elektronskih sistema, tipa „Launch control“ (poboljšava start iz mesta).\nGlobalno uzevši dopao mi se ovaj Ford, no ukoliko bih poželeo kupiti jedan Focus SW pre bih se opredelio za gore navedeni Active. Njegov isto tako dvolitarski Ecoblue 150 ks, dovoljno je perfomantan, dok za 4 santimetra veće odstojanje od tla (u poređenju s ST) i raznorazne plastične zaštite omogućuju bezbrižno „pentranje“ po trotoarima i izlete u prirodu. Glasno razmišljam, izem ti automobil ukoliko prilikom parkiranja moram tri puta izaći iz njega kako bih proverio hoće li naplaci očešati ivičnjak i oštetiti se, odnosno da li ću ogrebati podvozje. Već prvog dana „nosom“ sam se navukao na isti, iako nije bio viši od desetak santimetara. Muka je to voziti svaki dan po gradu, čime se jednim delom objašnjava popularnost koju su stekli nebrojeni SUV/krosoveri.\nFord Focus ST SW TDCI 2.0 Ecoblue\nMasa praznog vozila: 1.585 kg\nSnaga: 190 ks pri 3,500 o/min\nMaks. obrtni moment: 400 Nm između 2.000 i 3.000 o/min\nUbrzanje 0-100 km/h: 7,7\nMaks. brzina: 220\nProsečna potrošnja – proizvođač/test: 4,6 /7,4 l\nU FR 35.000 evra\nDiskretno sportski „look“, prednja sedišta, vozna dinamika, kočnice, sačuvana udobnost, unutrašnji prostor, zapremina prtljažnika\nZvuk motora, perfomanse dizela osetno lošije od benzinskog 2.3 ST, težina, kvalitet pojedine plastike\nPerformanse: 8,5 Ukupno 8,25\ntags: ford st izdvojeno karavani praktični automobili recenzije automobila testovi automobila turbodizel\nprevious Opel Astra - Slatka osveta\nnext Peugeot e-208 GT - Auto godine... na baterije!\nPrava zver. Prelep je. Posebno u ovoj Ruby Red boji.\nSlаžem se sa Pekijem da bi „bio dovoljan“ čak i „običan“ proterenski karavan Active 2,0 dizel sa 150 ks za „svega“ € 27,890 🙂\nU prevodu, serijski halogenac, sa manuelnom klimom, bez AEB-a, ACC-a i bez još dosta toga …\nDa li radi ovo? Ili je problem samo na chrome. očito radi …pa onda evo komentar od juče: Boja je odlična, i ljepši je ovako neg u plavoj. Peki, sve pohvale za test, jedino kad sjednem u njega ne izaziva onaj wow efekat, nema ono :e, ovo bih kupio. Zašto?pa zbog materijala koji nisu gospodski, neg radnički, i zbog dizajna koji nije estetski neg funkcionalan. Volan mi nikako ne sjeda,a čudi me da, sad kad su i u fokusa napokon uveli DNA prekidač, asistencija kod eco moda nije izraženija. Ono što je i prije smaralo vozača , bila je tvrdoća… Pročitaj više »\nUpdate :45000€ traze, a posebna ponuda 39900 takav crveni sa 280 ks iz 2.3l motora,235/35r19 gumice.active 125ks,1.0 motoric,31000€ na ponudi za 26200€.. skup za kupiti čak i na posebnoj ponudi za izloženi primjerak. Čak i kuga mu postaje ozbiljna prijetnja, nada na ulicama ima puno fokusa, lizing je relativno jeftin , 280€ za startnog fokusa , 330€ za novu kugu sa 150 KS.\nPosle uvedenih promena, teško je / nemoguće slati komentare preko Chrome pregledača – barem sa iOS uređaja.\nPS Peki, izvini što komentar nije o (kao i uvek) izvanrednom testu, nego je o tehničkim problemima sajta…\nE, nisam jedini kojem Chrome ne radi? Uzmi FF, tu radi.\nDa smo samo nas dvojica, zabrinuo bih se, ali dobro, tu je i xtrimi😀.\nRadi i Safari.\nStvarno radi na FF a na Chrome ne. Inače automobil je lep ai nekako ford posle prve generacije ne zna da napravi WOW enterijer. Prva genercija je kao celo pakovanje bia WoW, sve posle toga su ok. Ima tu dosta unutra prostora i dobro se voze I lepi su automobili ali nekako mnogo smireni. Sada kako Ford prelaz na SUV da proizvodi ne verujem da će Focus imati dostojnog nasednika. Inače kod nas ponuda za običan Focus Trend edition 1.0 100ks 16290e 5v a 1.5 dci 95 ks 4 vrata Trend edition + winter pack + kamera+ senzori napred i… Pročitaj više »\nTe cijene su mila majka, pogledaj ove koje sam ja dao, za sjest i plakat .\nMeni je karavanski Titanium Bussines nudjen, zavisno od motora (TDCI 120, EcoBoost 125 ili Ecoboost 150, sve sa 6MT) za oko 25-26,5k. Sa TDCI 150 je išao oko +3.000 u odnosu na tih 26,5k. Pri čemu to uopšte nisu bile neke besne opcije (npr. jeftiniji LED forovi, ne skuplji, sa manje opcionih sistema aktivne bezbednosti (koje danas svaki Japanac nudi serijski i to maksimalno) …). Oni „besniji“ primerci mogu da se vide kod nas u salonu, poput HB Vignale 1,5 150 za 30k ili HB ST Line sa istim motorom za 24,5. I to sve primerci iz 2019. Focus nesporno… Pročitaj više »\nKod golfa bi za tu cijenu dobio mjenjač iz paketa dodatne opreme. Sta os, ipak bi vozio vw, san snova svakog srbina . I to petobrzinski, drug moj,eee.\nAli, vidiš, ne mora da znači da u DE sve košta više nego li u SRB.\nEto, recimo, bazni CRV hibrid ( Elegance, sa 2WD ), u tom istom paketu opreme, u DE ima nižu cenu za 3.000 nego u SRB 🙂\nOs da kažeš da imaš para?:-) neg, Jel ovo Peki zvani Korona (inače virus sarsa a ne gripe) krenuo iz Francuske put Srbije ? Veselo će se provesti, stavice ga i u karantenu….nije ni kod mene ništa bolje.\nNe, nisam mislio „to“ da kažem, već samo da može i u Srbiji da bude skuplje nego li u DE. To bih pripisao nečijoj alavosti 🙂\nEn, on se brine za cijene u Njemačkoj a ja za Pekija, koji ga klinac natjera da putuje.\nDaleko mi je salon Honde da odem u njega i da vidim cijene. Jednu školu kraj mene su zatvorili radi virusa sarsa.\nPazi možda su i cene majka mila , ali Mazda 3 plus je kod nas 22000e – isto dobio ponudu 2.0 122ks\ni ima brdo sistema pa i famozno grejanje brisača.\nOvi niš od toga. ok možda je focus noviji model od mazde . Ne znam nisam pametan.\nispada da ispod 20k e ne možeš upiti vozilo c klase za neku ok vožnju.\nBio je u u BG u salonu prošle godine mesecima karavan TDCI 95 u sličnoj opremi toj koju pominješ ( Trend edition + winter pack + kamera+ senzori napred i pozadi + dvozonska klima + tempomat ). Niko ga nije hteo dugo, pa ni nakon što su ga bili „ponizili“ na oko 18,5 k. Barem 6 eseci je čamio u salonu. Na oko je on „ok“, čak je, primera radi, vizuelno izgled/tekstura plastičnih obloga vrata (u gornjem delu, u zoni laktova) isti kao i kod Titanium Bussines-a, sa tom razlikom što je to kod Titaniuma sve izuzetno mekano, dok je… Pročitaj više »\nUz rizik da ispadnem glup u društvu, moram da postavim pitanje – zar nije Astra karavan još veća? Dva puta u životu sam seo u Focus, jednom malo vozio Astru – nemam pojma kako stoje stvari, ali ona mi je delovala ogromno.\nA za diskusiju o „sportistima“ u ovoj klasi – opet svi zaboravljaju da postoji i 308 GTi… nije ni Pekijev test mnogo pomogao.\nSvako od nas ima neki svoj način merenja ponude prostora u vozilu. Pretpostavljam, svako ga meri svojim telom. Mereno mojim telom, focus karavan na zadnjoj klupi ima više prostora za noge od astre karavan ( astra karavan nema uvećan Wb u odnosu na HB, dok focus karavan ima ), dok im je ponuda prostora za glave pozadi ista – i iznad proseka je. Po meni, dva karavana C segmenta sa najvećom korisnom visinom pozadi su focus i astra. Što se tiče gepeka, na oko je očito veći kod focusa karavana, nego li kod astre karavan.I, ako bih gledao samo smeštajne… Pročitaj više »\nMoron, ti si ekspert za ove stvari pa mi molim te reci. Na osnovu nekih dimenzija koje se mogu sakupiti (prilozene dole) Megane bi trebalo da je slicnih dimenzija. Imajuci u vidu da mu je gepek nesto kraci, a medjuosovinsko rastojanje vece, mogao bi se izvuci zakljucak da je slicnih dimenzija u putnickom prostoru ako ne i bolji, a on ima reputaciju ‘skucenog’ vozila. Koliko je to tacno na osnovu tvojih zapazanja posto su mere koje proizvodjaci daju samo jedan deo price? Ili skucenost vazi samo za hatchback koji ima krace medjuosovinsko rastojanje? Focus 4668x1825x1469 medjuosovinsko rastojanje: 2700 prtljaznik litara:… Pročitaj više »\nD.C. Na osnovu moga tela kao meni poznatog merila, ja kažem da su ( MENI ) kao karavani na zadnjoj klupi tesni i 308 mk2 i megan. I to 308 SW mi je pozadi tesan „samo“ za glavu, dok mi je megan SW pozadi tesan i za glavu, a i za moja stopala (ne i za kolena), obuća mi je 45-46 (osim ako bi se sedište vozača malo podiglo). A isti problem kao kod 308SW na zadnjoj klupi imam i kod corolle karavan. Nema mesta za moju glavu (za kolena i stopala koliko hoćeš). Ali, jednako tako, znam da jedan… Pročitaj više »\nCeed je uvijek davao najviše mjesta , ford se od ovih najbolje vozio, tako da ne znam čemu gledati astru. Ovaj karavan pruža dovoljno prostora za noge i u st izdanju do nekih 1.90 pod uvjetom da ne udaras glavom , jer gornja granica je 1.84. sad sve ovisi o moronskoj gradnji, neko paše u te dimenzije neko ne, kao vozač nećeš imati problema (osim možda da dosegnes do komandi). Kako bilo, meni lično prednja sjedala u st(koji ima i drugačiju ručicu ručnog mjenjača od ostalih fokusa) nisu po volji, zadnja su mekana i ne rade problem. Imam dovoljno mjesta… Pročitaj više »\nDon Brate mili, pa, znaš li ti koliko bi koštao takav focus, koji bi se opcioni opremio svim tim aktivnim bezbednosnim sistemima? Koštao bi „kao svetoga Petra kajgana“ 🙂 Pa ja „met’o“ samo AEB, ACC i Line Assitant i cena otišla u nebesa. Ništa „Blind Spot Detect“ ili to što pominješ za vožnju u rikverc, ono upozorenje na unakrsni saobraćaj, ni još dosta toga… A nisam znao da biciklisti tako dobro mogu da zarade u DE … Mene ovde na bajsu gaze kao poslednju džukelu avlijanera i ni žutu banku još nisam video … Eh, šta ti je ta razvijena… Pročitaj više »\nKod nas u CH vazi nepisano pravilo da si u saobracaju kao vozac automobila na poslednjem mestu. Prvo mora da mislis na pesake: ukoliko se samo priblizi pesackom prelazu staj jer najcesce sa trotoara izlaze na pesacki bez gledanja. Cesto je problem jer nekada auto ne mozes da zaustavis toliko brzo. Potom imas bicikliste, pa gradski prevoz (tramvaje i autobuse, od kojih ovi potonji imaju tendenciju da samo izbace desni zmigavac i krecu sa stajalista a ti ako si se nasao pored – snalazi se). Pa onda dolaze na red oni jaci od tebe, odn kamioni pa si tek potom… Pročitaj više »\nTačno tako,. A moraću si nabaviti jednu, nikad se ne zna\nMogu da preporucim Xiaomi 70mai ukoliko trazis neku malu da ne smeta. Ne snima zvuk u putnickom prostoru i ne belezi brzinu kretanja. Meni su sva tri faktora bila vazna.\nDon, ja spomenuh Astru. Da se ne ponavljam kako o ovoj klasi nemam pojma, al volim da komentarišem, kako je to lepo rekao neko; jedino što znam je trenutna cena za Astru ispod 13.000 € – mislim da je to ona prethodna generacija, ali bez obzira u kontekstu cena koje si spomenuo za novog Fokusa, mislim da bi Astri svašta oprostio.\nVidi ovu FL astricu karavan dizel za početnih 21k. Jeste da je 3 cilindra (pominjem to zbog onih koji stalno pomenu priču o konju sa 3 noge), ali, ova astra je (meni) „bomba“. Lepa, komforna i veoma bogata opremom.\nKilometerstand: 49.403 km\nEto ti boljeg od astre, a jeftinijeg.uh, zaboravih, od 20.2. spala mu cijena danas za 800eura\nJa joj ne mogu oprostiti puno toga. Nikako se ne nalazim u njoj, nije mi ju lijepo voziti,a ne može se bas porediti sa novim fokusom, ne može ni sa starim. Najbolji odabir materijala ima mazda ali ona nema karavana. Fokusa ovdje ima ko pljeve, astre nesto manje se vidi, čak djulijetu vidim češće na cesti. Lično mi od karavana iz ovog segmenta nema boljeg od focusa i ceeda. Sjećam se na prezentaciji nove astre na sajmu, ultra loša kvaliteta izrade, dijelovi ispadali, ljudi se zgražali, čak sam i slikao to. Evo i jedne priče od neki dan , za… Pročitaj više »\nKoji god proizvođač izbaci dizela 2.0 u sportskom izdanju pa čak i onaj sa najsportskijim vješanjem-Ford, opet to nije to.Zbog same prirode dizel motora,velikog bloka i težine motora,dubokog kartera, previše težine biva spakovano na prednju osovinu koja se u vožnji itekako osjeti.Sportska varijanta po meni podrazumijeva neki benzinac 1.6 biturbo.Imaš sportki GT auto samo što on troši naftu.???Babe i žabe ne idu zajedno.\nKao ‘GT’ karavan, imam osecaj da je Ford omanuo. 2.3 sa 280 konja je malo previse za ST varijantu, pre je za hard-core RS, a dizel od 2.0 sa 4 cilindra po definiciji ne moze da bude sportak, da zanemarimo to sto se danas na njih gleda najblaze receno podozrivo. 2.0scti ecoboost sa 200-240ks bi bio prava mera. Mislim da je Renault sve ukupno uradio bolji domaci zadatak sa Megane GT i 1.6 benzincom od oko 200ks koji bi subjektivno gledano meni bio drazi izbor, pogotovo u ovom periodu dok VW podmladjuje svoje predstavnike u klasi, pre svega mislim na… Pročitaj više »\nU potpunosti se slažem sa tobom kao i sa Pekijem. 2.3 je previše kubikaže i težine na prednjoj osovini. Ipak, lijeka ima a zovu se tjuneri.Oni mogu 2 troklipna 1.0 ekobost motora spojiti u jedan V6 od 2.0 kubika. Takav motor može se postaviti uzdužno po sredini prednje osovine, ispod njega mjenjač postavljen uzdužno povezan lancem sa motorom. Rješenje kao kod Saab-a 900.Kome ni to nije dovoljno još dva turba učiniće čudo.\nIl jarisa sa slik gumama\nAktuelni Focus je po mnogo čemu nadmašio moja očekivanja. Uočio sam tek dva ergonomska „nedostaka“ jer su mu instrument tabla i ekran multimedije prevertikalno postavljeni. Ovaj drugi je više u problemu, jer se po njemu dodiruje prstima i da je samo malo nagnut ka nazad i malo zakošen ka vozaču bio bi u idealnoj poziciji… Focus je kada se sve sagleda generalno jedan od najpodcjenjenih modela u klasi. Nisam našao neki objektivan razlog zašto je to tako, ali nisam ga ni vozio godinama i održavao da bih mogao dati neku relevantnu ocjenu… Uživo, u vožnji i kao kompletan automobil ostavio… Pročitaj više »\nU mene 2.2 dizel pa ne kukama radi zapremine velike … To što su svugdje okolo turbo motori sa 1.5 ili 1.6 pa nam sve preko 2.0 sad najednom postalo abnormalno, drugi je par rukava. Porez ionako definira co2, mada deru i po kubikaži,ali opet imaju porezne klase auta pa su njemačka auta manje oporezovana od ostalih , tako da nemam problema ,249 eura poreza, osim ako ne dignu cijene uskoro. Uglavnom, vozenii fokus nema tih problema, lično mi performanse nisu jasne. I u pravu si glede instrumenata, lično moram pa digne volan do maksimuma da bih vidio podatke. I… Pročitaj više »\nKod mene 3.0 dizel a porez po kilazi ali ne shvatam kako nas status ima veze sa pricom. Generalno je trend zadnjih desetak godina smanjivanje kubikaze pa tako skoro ni jedan relevantan auto C segmenta, a ni D segmenta danas vise nema motor veci od 2000 kubika. Naravno tzv premijum ne racunam a za Mazdu i Toyotu moze da se kaze da su nesto specificno. VW grupa je do skoro imala preko 3000 kubika u C segmentu i W8 od preko 4 litre u Passatu. Danas kao sto rekoh nista preko 2000. Opel je do skoro imao 2.8V6 turbo u… Pročitaj više »\n‘Focus je kada se sve sagleda generalno jedan od najpodcjenjenih modela u klasi’ – mislis li kod nas ili uopste? Mislim da je u mnogim zemljama Evrope puno ‘interesantniji’ nego li primera radi Astra, koja se pre svega gleda kao auto za firme i rent-a-car. Posto u porodici imamo jedan Mk3 i vozim ga s vremena na vreme, mozda mogu da ostavim neke utiske. U pitanju je SW (karavan) 2.0 TDCi Titanium PowerShift iz 2013. Kupljen sa ispod 5000, sada ima oko 90000km. Auto je sve vreme redovno odrzavan po propisu proizvodjaca i u ovlascenom servisu. Cena odrzavanja je unutar… Pročitaj više »\nOvoliko komentara do sada a niko da primeti najbitniju stvar vezanu za ovaj test:\n– Peki više ne testira pregrade u prednjim vratima flašom od litar i po nego lančugom za vezivanje volana! :)))))\nA i greška u tehničkim podacima vozila – mislim da testirani dizela nije A8 nego M6?\nI p.s: dajte rešite problem komentara i chromea …\nReplika ! Sramota je takvu stvarčicu nazivati lančinom, jer da tek vidiš šta on nosi oko vrata!! :-)))\nIzgleda da je fordov Ecoboost već došao na zao glas. Barem prema oceni „stručne javnosti“:\n„Premda je hvaljeni 3-cilindarski turbobenzinac 1.0 EcoBoost, koji je do sada osvojio 11 europskih i svjetskih nagrada, ipak se nemojte zaletjeti. Jest, izvrstan je, ali bilo je slučajeva pucanja glave između trećeg i četvrtog cilindra, što je posljedica lokalnog toplinskog preopterećenja, zbog smještaja turbopunjača tik uz glavu…“\nOno na šta se masa usmjerava, znaj da je pogrešno.\nMoron, izgleda da ćeš u izolaciji pročitat sve tekstove!\nPa, Dr Marušić me „usmerava“ na četvrti cilindar trocilindričnog motora 🙂


Los Anđeles | Gradovi u Americi\nLos Anđeles je najveći grad u Kaliforniji i, posle Njujorka, drugi po veličini u SAD-u.\nNalazi se na jugozapadu zemlje, na obali Tihog okeana, okružen visokim planinama, ali i pustinjama. Grad ima suptropsko-mediteransku klimu sa obiljem sunčanih dana tokom godine.\nLos Anđeles ima blizu 4 miliona stanovnika, a zajedno sa okolnim predgrađima i oblastima broji preko 18 miliona. Stanovništvo je etnički veoma raznovrsno.\nLos Anđeles je finansijski, kulturni i trgovački centar Južne Kalifornije. Poznat je po Holivudu i industriji zabave, filma i televizije. Bio je domaćin Letnjih olimpijskih igara 1932. i 1984. godine, a biće i 2028.\nHollywood - Rodno mesto američke filmske industrije, naselje u centralnom Los Anđelesu u kome se nalaze najpoznatiji filmski studiji, prepoznatljivo po velikom belom natpisu Hollywood.\nWalk of Fame - Poznat po preko 2600 zvezda posvećenih istaknutim umetnicima za doprinos industriji zabave, koje se nalaze na 2km dugačkom trotoaru Holivud bulevara.\nWalt Disney Concert Hall - Jedna od 4 sale Muzičkog centra Los Anđelesa i dom filharmonije, poklon supruge Volta Diznija građanima Los Anđelesa koji predstavlja priznanje Diznijeve posvećenosti umetnosti.\nLos Angeles County Museum of Art - LACMA je najveći muzej umetnosti u zapadnoj Americi, koji poseduje kolekciju od oko 150.000 predmeta koji svedoče razvoju umetnosti u prethodnih 6.000 godina.\nSunset Boulevard - Bulevar koji se proteže 35 kilometara kroz centralni i zapadni deo Los Anđelesa, od Holivuda do Malibua.\nGriffith Park - Jedan od najvećih urbanih parkova severne Amerike, koji se nalazi u okviru Santa Monika planina i u kome se nalaze opservatorijum, zoološki vrt i veliki izbor mogućnosti za sportske aktivnosti.\nSanta Monica Pier - Pristanište u Santa Moniki, poznato je po velikom zabavnom parku i drugim sadržajima poput akvarijuma, restorana i raznih radnji, a poznato je i kao kultno mesto za ribolov.\nBeverly Hills - Dom mnogih poznatih ličnosti, nalazi se između Los Anđelesa i Zapadnog Holivuda, poznat i po tome što se u njemu nalazi ulica Rodeo Drajv sa luksuznim radnjama.\nVenice Beach - Popularna turistička destinacija, poznata i kao kulturni centar za ekscentrike, podrazumeva dugačku plažu i promenadu koja se pruža uz nju, ulične performanse i šarene murale.\nAcademy Awards (Oscars) - Dodela najprestižnije nagrade filmske industrije, održava se svakog februara od 1929. godine.\nGrammy Awards - Najznačajniji događaj muzičke industrije, dodela Gremi nagrada za doprinos muzici dodeljuje se svake godine od 1959. godine i okuplja najistaknutije umetnike muzičke industrije.\nHollywood Christmas Parade - Božićna parada koja se održava svake godine u nedelji nakon Dana zahvalnosti od 1928. godine, duž bulevara Holivud i Sanset i okuplja mnoge poznate ličnosti.\nFireworks Spectacular - Hollywood Bowl - Tradicionalni vatromet za Dan nezavisnosti 4. jul, organizuje se svake godine u okviru Holivud Boul muzičkih nastupa koji se organizuju od 1922. godine.\nRenaissance Pleasure Faire - Renesansni sajam se tradicionalno održava svakog aprila i maja od 1963. godine i okuplja preko 200.000 posetilaca svake godine.\nUsluge javnog prevoza u Los Anđelesu, koji uključuje metro, nadzemnu železnicu i autobuse, nudi više različitih kompanija od kojih je najvažnija i najveća Los Angeles County Metropolitan Transportation Authority (LA County Metro).\nMetro ima šest brzih linija koje povezuju najprometnije delove grada. Sve metro stanice povezane su i sa autobuskim linijama, kojih ima preko 200, i koje su po bojama raspoređene u četiri glavne linije – Metro Local, Metro Exspress, Metro Silver i Metro Orange Line.\nTrajna TAP Pass elektronska kartica sa dopunom je najpovoljniji način plaćanja integrisanog prevoza.\nNajrazvijenije industrijske delatnosti Los Anđelesa su međunarodna trgovina, industrija zabave (film, televizija, video igre, muzika i produkcija), vazduhoplovstvo, tehnologija, turizam, finansije itd.\nNajveći broj zaposlenih nalazi se u oblasti zdravstvene i socijalne zaštite, a potom u trgovini i proizvodnji. Los Anđeles je najveći proizvodni centar SAD-a, a njegova luka jedna od najprometnijih u zemlji.\nPrema visini životnog standarda i ostvarenom bruto proizvodu, gradsko područje Los Anđelesa je na trećem mestu u svetu, odmah posle Tokija i Njujorka.\nPoslednjih godina cene nekretnina u Los Anđelesu su porasle za par procenata. U zavisnosti od lokacije i kvadrature, cena za iznajmljivanje stanova u proseku se kreće od 2.300 $ na mesečnom nivou, a cena za kupovinu kuće oko 720.000 $.\nLos Anđeles je krajem 18. veka bio selo čiji je pun naziv glasio “El Pueblo de Nuestra Senora Reina de los Angeles”.\nBeverli Hils je nekada bio ranč na kojem se uzgajao pasulj.\nFilmska industrija se razvila baš u Los Anđelesu jer su filmadžije sa istoka “bežale” što dalje na zapad zemlje kako bi izbegli filmske patente Tomasa Edisona.\nDa je Los Anđeles država, njegova privreda bila bi veća od Saudijske Arabije, Švajcarske i Švedske.\nGrad drugačije nazivaju i skraćeno LA, Grad anđela, Velika pomorandža, La-la-land i Svetska prestonica zabave.\nLos Anđeles je grad sa najvećim brojem kulturnih ustanova u SAD: ima preko 105 muzeja i 225 pozorišta.


Novi Golf GTI stiže sledeće godine! – Vrele gume\njul. 08, 2019 u 6:33 pm\nNovi Golf GTI stiže sledeće godine!\n8 jula, 2019 nema komentaraautomobiliGolfNovostiOsma generacijaŠpijunske fotografijevestiVolkswagenVrele GumeVWVW Golf GTI\nPotpuno novi Volkswagen Golf GTI će biti „jako žestok automobil“, naveo je izvršni direktor nemačkog brenda u SAD, Skot Keog.\nNaime, on je u jednom intervjuu otkrio par novih detalja o najnovijoj, najavljenoj verziji legendarnog „hot heč“ modela. „Uskoro ćemo predstaviti osmu generaciju modela Golf. Taj model će dobiti i svoju GTI varijantu“, rekao je Keog. „GTI će ostati GTI. Osma generacija će biti sve ono što očekujete, i više od toga“.\nKoliko će zaista biti dobar novi model? To zaista još uvek niko van Volkswagen-a zna. Međutim, ono što znamo jeste da su se pojavile prve špijunske fotografije tog modela. Iako je ceo automobil prekriven kamuflažnom folijom, na njima vidimo neke sportke delove koji će krasiti Golf GTI model.\nOčigledno je da će Golf GTI imati spojlere agresivnijeg dizajna, veće usisnike za vazduh, veće i šire točkove i naravno dve izduvne cevi. Ako vam sve ovo zvuči poznato, niste se prevarili. Očekuje se da promene na novoj generaciji u odnosu na standardni Golf budu iste kao kod trenutne generacije.\nKada je o kabini reč, novi GTI će biti „unapređena“ verzija standardnog Golf modela. To znači da očekujemo digitalnu instrument tablu, okrugle otvore za vazduh i komandnu tablu orijentisanu ka vozaču. S obzirom da je reč o GTI verziji očekuju se i neki detalji od aluminijuma, kontrastni šavovi na volanu, sedištima i ručici menjača.\nKada je o performansama reč, Golf GTI sledeće generacije će verovatno zadržati četvorocilindarski turbo benzinac zapremine dva litara. Ipak, on će verovatno biti naštimovan tako da proizvodi malo veću snagu. Očekuje se da to bude oko 250 „konja“, na uvodnoj verziji. Postojale su i glasine o „blago“ hibridnom pogonskom sklopu, ali je Herbert Dajs odlučio da se to ipak neće dogoditi.\nNovi Golf GTI će biti baziran na MQB platformi. Standardni Golf osme generacije će biti predstavljen ovog leta, a GTI se očekuje tokom sledeće godine.\nTagoviautomobiliGolfNovostiOsma generacijaŠpijunske fotografijevestiVolkswagenVrele GumeVWVW Golf GTI\nVW ID.R postavio novi rekord na Goodwood festivalu brzine!


"BIĆE JOŠ": Milijardu evra podrške Svetske banke! | Info | Ekonomija\n"BIĆE JOŠ": Milijardu evra podrške Svetske banke! 10 Podeli Podeli na facebook Podeli na twitter Podeli na viber Pošalji na mail\n15.03.2020. / 19:10\nIzvor mondo.rs 15.03.2020. / 19:10\nKao odgovor na krizu koja je nastala usled COVID-19 virusa, Evropska banka za obnovu i razvoj (EBRD), kao vodeća međunarodna finansijska institucija, donela je odluku da obezbedi dodatnu podršku ekonomijama u kojima je angažovana i u koje investira\nKrajem prošle nedelje Svetska banka se obratila Vladi Srbije pismom da ima na raspolaganju dodatnih 20 miliona dolara ukoliko je Srbiji potrebno za otklanjanje posledica korona virusa.\nUpravni odbor Banke je odobio sada i "hitni paket solidarnosti" u iznosu od milijardu evra, što je samo prvi korak pomoći, jer je "banka spremna da poveća podršku ako i kada to bude potrebno".\nPatrijarh: Slušajte stručnjake, DISCIPLINA, molim se za narod!\n"Paket solidarnosti demonstrira da EBRD ostaje otvorena za poslovanje i spremna je da deluje brzo i u skladu sa zahtevima. Banka je spremna da pruži ovakav odgovor i da podrži svoje klijente i zemlje u kojima posluje u ovom kritičnom trenutku zahvaljujući snažnom osnovnom kapitalu i odličnim rezultatima postignutim tokom prethodnih godina.\nOvih dana nas takođe često pitaju o našem viđenju kratkoročnog i dugoročnog ekonomskog uticaja trenutnih događaja. Budući da se radi o situaciji koja se brzo razvija, teško je izvesti konačne zaključke. Ono što već sada deluje izvesno jeste da će dešavanja imati neposredan uticaj na ekonomski učinak u regionima EBRD-a, ali, za razliku od finansijske krize iz 2008, prema našoj proceni, moguć je brzi oporavak nakon zaustavljanja epidemije", stoji u saopštenju Svetske banke.\nkoronavirus svetska banka\n16.03.2020. / 03:10\nKako ono beše:"baš je cool kad patiš volim tvoju bol..Palim se na suze,palim se na bol"..\n16.03.2020. / 01:46\nPa sta onda trabunja p....ti?\n16.03.2020. / 00:35\nKakvi su to lesinari! Nikad ni centa nisu dali bez kamate, a svuda se povlace pod krinkom huminataraca. Jos te teraju da uzmes pare, pa jos ispadas nezahvalan kad kazes ne. Bio sam na jednom sastanku u Sarajevu nakon poplava 2014. Ista prica, samo da se uvali novi kredit.


Serena Vilijams prva sportistkinja na listi najbogatijih žena ,,Self made" - BIGportal.ba\nŠta je potrebno za uspjeh? Uspjeh koji se ogleda u 72 osvojene titule, od toga 23 grend slema, da budeš među najbogatijim ženama Amerike, investiraš u startape i da se baviš modnim dizajnom? Da se ostvariš i kao majka, a pri tom da preživiš emotivne padove i fizičke povrede? Odgovor…\nŠta je potrebno za uspjeh? Uspjeh koji se ogleda u 72 osvojene titule, od toga 23 grend slema, da budeš među najbogatijim ženama Amerike, investiraš u startape i da se baviš modnim dizajnom? Da se ostvariš i kao majka, a pri tom da preživiš emotivne padove i fizičke povrede? Odgovor je: čelična volja i odlučnost.\nSereni Vilijams se sve ovo desilo za 37 godina života, a nedavno je doživjela i istorijski momenat – uvrštena je na Forbsovu listu najbogatijih žena Amerike koje su svoje bogatstvo izgradile same, od nule.\nPut njenog uspjeha, kako privatnog, tako poslovnog, nije bio pravolinijski, ali ona nikad nije odustajala. Nakon porodične tragedije 2003, kada joj je polusestra ubijena, i teške operacije kolena, doživjela je krah motivacije. Nekoliko godina kasnije se vratila i nastavila da osvaja turnire, iako je i nakon toga imala padove.\nSveukupni uspjeh u tenisu, koji trenira od treće godine, donio joj je brojna sponzorstva i slavu, a samim tim i priliku za razvijanje samostalnog biznisa, kao i investiranja u različite inovativne ideje. Otvaranjem fonda “Serena Ventures”, nastavila je da podržava startape osnovane od strane žena i manjinskih grupa. Savjete i podršku u ovom radu pružio joj je muž Aleksis Ohanijan, osnivač Reddita.\nAli se ovdje nije zaustavila – prošle godine je osnovala brend odjeće S by Serena, čija je linija rasprodata odmah.\nVrijednost njenog ukupnog bogatstva se procjenjuje na oko 225 miliona dolara. Čak i sa ovom svotom, Serena se na Forbsovoj listi nalazi na posljednjem, odnosno 80 mjestu najbogatijih žena Amerike. Na prvom mjestu je Dajana Hendriks, sa 7,2 milijarde dolara, kao predsjedavajuća ABC Supply distributivne kompanije. Meg Vitman, nekadašnja izvršna direktorka eBay kompanije, nalazi se na drugom mjestu sa 3,7 milijardi dolara bogatstva. Treća najbogatija žena Amerike je Marijan Ilič, jedna od osnivača Little Caesar lanca picerija. Ona je “teška” 3,7 milijardi dolara. Na listi se, između ostalih, nalaze i Opra Vinfri, Rijana, Bijonse, Riz Viterspun.


Preminuo novinar Mirza Sadiković – Dnevni list\nDženaza će biti biti klanjana u nedjelju, 14. jula u 14.00 sati, kada će biti obavljen i ukop na mezarju Humci, a komemorativna sjednica bit će održana u subotu, 13. jula u 11.00 sati u Kulturnom centru u Bihaću.\nDruštvo novinara BiH upućuje izraze dubokog saučešća porodici, kolegama i prijateljima dugogodišnjeg novinara Mirze Sadikovića.\nOdlazak kolege Sadikovića veliki je gubitak za novinarsku zajednicu u BiH. O kakvom se novinaru radilo govori i to da je dobitnik nagrade „Srđan Aleksić“ za kontinuirano izvještavanje o ljudskim pravima i razvoj društveno odgovornog novinarstva i doprinos u izgradnji BiH. Ostat će upamćen po tome što je svojim izvještavanjem dao veliki doprinos u promociji ljudskih prava, empatiji i senzibiliziranju javnosti za istinske civilizacijske vrijednosti – saopćeno je iz Društva novinara BiH.\n← Čoliću četiri godine zatvora zbog surovosti tokom napada na novinara\nAmerički veleposlanik posjetio PGP Zvornik →


Perica Ognjenović u nedelju otvara BiP fudbalsku školu - Ozonpress :: internet portal\nPerica Ognjenović u nedelju otvara BiP fudbalsku školu\nU nedelju počinje šlola fudbala u okviru Akademije FK BiP. Svečani početak rada zakazan je za nedelju u 12 časova, a otvoriće je nekadšanji fudbaler Crvene zvezde i Real Madrida Perica Ognjenović, danas trener reprezentacije U17.\nKako je danas najavljeno, škola je otvorena za decu uzrasta od 5 do 12 godina, a prijavljivanje i upis biće otvoren stalno. Rukovodstvo kluba pozvalo je sve roditelje da dođu u nedelju sa decom i da se upoznaju detaljno o radu škole, a pripremljeni su i prigodni pokloni.\n— Posle dugo vremena i pauze u radu sa najmlađom decom od 5 do 12 godina, FK BiP pokreće školu fudbala. Mislim da idemo u dobrom pravcu da deci omogućimo da pre svega odrastaju zdravo. Pozivam decu i roditelje da dođu u nedelju na terene FK BiP, da upoznaju trenere i klub, da se druže, međusobno upoznaju, i da uz pomoć Dejana Đenića, još uvek aktivnog fudbalera saznaju nešto o fudbalu i školi. Taj dan će doći i Perica Ognjenović, nekadašnji igrač Crvene zvezde, Real Madrida, a danas selektor U17 reprezentacije koji će uručiti poklone deci — najavio je predsednik kluba Nenad Stanković .\nDirektor mlađih kategorija FK BiP Milutin Marušić obećava odlične uslove za rad i treninge dece, razvoj svakog deteta pratiće se individualno, ali posebno ističe da će se insistirati da svako dete pre svega ima detinjstvo, što se često zaboravi u ovom poslu.\n— Najveći posao koji smo imali u proteklom periodu je organizacija i nabavka osnovnih sredstava i rekvizita za rad. Uradili smo plan rada za decu od 5 do 8 godina, i moramo biti spremni na ono što svi zaboravljaju u fudbalu u poslednje vreme, a to je da ne smemo da dođemo u situaciju da deci uskratimo njihovo detinjstvo. Zaboravili smo da su mnogoi fudbaleri stasali na parku, na ulici, u školskim dvorištima. To je bilo neobavezno druženje uz igranje na male goliće. Tek od osme godine sam napravio planiranje i programiranje i tada treba ići u obuku, ponavljanja fudbalskih elemenata koji se izvode. Treba raditi puno korekcija kada je u pitanju šta dete u tom periodu ne sme da izostavi da sutra ne bi grešio. Tek kada uđe u takmičenje pristupa se usavršavanju kada je u pitanju igra i kada mogu da se prognoziraju neki dometi. Dosta se greši u smislu dečaka koji su mnogo mladi da se predviđaju dobre fudbalske budućnosti, a u stvari svi zaboravljaju da su oni još uvek deca — poručio je Marušić.\nKako je najavio Mirko Radovanović, nekadašnji igrač a sada uspešni trener, cilj akademije je da se podigne nivo rada sa decom u gradu kako bi se oni pravilno razvijali i omogućilo da oni imaju zapažene karijere.\n—Decu očekuje jedan profesionalni odnos i pristup, dobri i temeljni treninzi, ciljani treninzi… Obezbeđene su lopte, rekviziti, tereni, a uskoro i zatvoreni prostor. Svi uslovi za dobar razvoj su tu — rekao je Radovanović.\nRoditelji decu mogu prijaviti u sportsku akademiju svaki dan od 8 do 17 časova dolaskom u prostorije kluba koje se nalaze u krugu nekadašnjeg pogona BiPa, u industrijskoj zoni.\nRadovi na atletskoj stazi biće završeni u novembru\nSport 03/10/2019 u 12:11 Odgovorite\nNeci,Bip,Zil,Slavo ,Trnava,Japanac ,Trbusani,Beko,Slatina,Ziko,Omladinac,.tim ljudima treba dati orden za vodjenje svojih klubova i razvoj sporta.\nČačakmojgrad 03/10/2019 u 13:13 Odgovorite\nIma li tu posla za prof.Martinovića,onog političara, expert je za zdravstveno pravo….mislim, piše akademija, pa bi se prijavio…


Radio Boom93 :: Srbija :: Minimalna penzija biće 27 odsto prosečne plate\nNaslovna | Info | Srbija | Minimalna penzija biće 27 odsto prosečne plate\nMinimalna penzija biće 27 odsto prosečne plate\nMinimalna penzija u Srbiji biće najviše do 27 odsto prosečne zarade, dogovoreno je u petak na sastanku predstavnika Medjunarodnog monetarnog fonda (MMF) sa potpredsednikom Vlade Srbije Jovanom Krkobabićem.\nKako se navodi u saopštenju iz kabineta potpredsednika Vlade, MMF je na insistiranja Krkobabića prihvatio da se u izmene Zakona o penzijskom i invalidskom osiguranju (PIO) ugradi odredba koja bi definisala granicu najmanje penzije.\nNavodi se da je odredjivanjem granice na 27 odsto prosečne plate odobren veći iznos minimalne penzije od sindikalnih zahteva, koji koji su tu granicu limitirali na 25 procenata prosečne zarade.\nTo konkretno znači da ukoliko najniži iznos penzije za prethodnu godinu iznosi manje od 27 odsto od prosečne zarade, najniži iznos penzije će se vanredno uskladiti od 1. januara tekuće godine, tako da dostigne zakonski nivo. Trenutno minimalna penzija u Srbiji iznosi 11.088 dinara, a prosečna plata u septembru 34.570 dinara.


PORTUGALAC ĆE POSLE OVOGA ZAPENITI SAMO TAKO Legendarni danski fudbaler pecnuo Ronalda: Luka Modrić pruža mogućnost drugima da postignu golove! | Sport | Kurir\nŠMAJHEL IZNEO SVOJ STAV\nFudbal 04.09.2018. 18:43h 04.09.2018. 18:44h\nNekadašnji golman Danske reprezentacije i Mančester junajteda Piter Šmajhel rekao je kako se nada da će kapiten Hrvatske Luka Modrić dobiti nagradu za najboljeg igrača sveta.\n"Ja se zaista nadam da će Luka Modrić pobediti, jer je ono što je uradio na Svetskom prvenstvu bilo stvarno posebno. Takođe, on je takav momak da ne možemo da zaboravimo njegove utakmice za Real Madrid sa kojim je sve osvojio. On ne postiže golove kao Ronaldo ili slični fudbaleri, ali on svima pruža mogućnost da postignu pogotke i naporno radi", rekao je 54-godišnji Piter Šmajhel a prenose španski mediji.\nluka modrić u užem izborufoto: Reuters\nPored Luke Modrića u uži izbor za najboljeg fudbalera su i Kristijano Ronaldo i Mohamed Salah.\nPiter ŠmajhelLuka ModrićKristijano RonaldoFIFAnajbolji igrač sveta\nSRBIJA I NE ZNA KAKVU SILU OD NAUČNICE IMA: Ivana je doktorka i pesnikinja, a u laboratoriji pravi nešto neverovatno zbog čega je jedna od samo 14 ljudi u svetu koji se ovim bave! 3


Raspored - Radio Slobodna Evropa, Nedjelja/nedelja 22 decembar/prosinac 2019\nuto 17. dec/pro sri/sre 18. dec/pro čet 19. dec/pro pet 20. dec/pro sub 21. dec/pro ned 22. dec/pro pon 23. dec/pro uto 24. dec/pro sri/sre 25. dec/pro čet 26. dec/pro pet 27. dec/pro\nEmisija o dešavanjima u regionu (BiH, Srbija, Kosovo, Crna Gora, Hrvatska) i svijetu. Prvih pola sata emisije sadrži "Radio Most" Omera Karabega, u kojem ugledni sagovornici iz regiona razmtraju aktuelne teme. Drugi dio emisije čini program "Glasom mladih" - emisija o mladima i za mlade u regiji.


Investicijska konferencija za BiH u Tokiju | Manager.ba\nInvesticijska konferencija za BiH u Tokiju\nManager.ba 10 siječnja, 2018\nDirektor Agencije za unaprjeđenje stranih investicija BiH (FIPA) Gordan Milinić razgovarao je s ambasadorom Japana u BiH NJ.E. Kazuyaom Ogawa o planiranoj investicijskoj konferenciji za BiH u Tokiju u prvoj polovini 2018. godine koja je predložena na nedavnom sastanku ministara vanjskih poslova BiH i Japana.\nKao rezultat posjete dvadesetak japanskih investitora BiH u listopadu 2016. godine, četiri bh. kompanije su imale sastanke sa japanskom firmom Makita iz Rumunjske radi razgovora o mogućnosti suradnje.\nPredstavnici FIPA-e su također istaknuli da su japanske investicije dobrodošle, jer bh. privreda i građani BiH imaju veliko povjerenje u japansku marljivost i preciznost.


Predavači na seminaru, koji će trajati do 25. maja, biće Njegovo preosveštenstvo vladika lipljanski Jovan (Ćulibrk), vikar patrijarha srpskog, Predrag Lazarević, Nikola B. Popović, Milan Koljanin, Goran Latinović, Željko Vujadinović, Dušan Pavlović, Dušan Bastašić, Jovan Mirković, Jasmina Tutunović, Mira Jovanović-Ratković, Dragoslav Ilić i Nenad Antonijević.\nPredavanje o temi “Holokaust i genocid u poslijeratnoj evropskoj kulturi” sutra će održati profesor Predrag Lazarević, dok će o temi “Totalitarne ideologije između dva rata i nastanak Trećeg rajha” govoriti profesor dr Nikola B. Popović. Predavanje o temi “Antisemitizam u Evropi” održaće dr Milan Koljanin.\nZa 31. mart predviđen je obilazak spomen-područja Jasenovac i Donja Gradina, a za 4. april planirana su predavanja “Nastanak Nezavisne Države Hrvatske, spoljnopolitički i unutrašnji uslovi” mr Gorana Latinovića, te predavanje “Rasno zakonodavstvo-politika i realizacija holokausta i genocida u NDH” mr Željka Vujadinovića.\nPredavanje “Akcija ‘Diana Budisavljević’ – spasavanje djece iz logora u NDH” održaće Jasmina Tutunović 25. aprila, dok će istog dana predavanje o temi “Banjaluka kao lokalni primjer provođenja holokausta i genocida” održati Jovan Mirković.\nZa 11. maj predviđeno je predavanje “Formiranje sjećanja na holokaust i genocid – istorijski pregled u Izraelu i Jugoslaviji”, a ovoj temi govoriće mr Mira Jovanović – Ratković i Dragoslav Ilić.\nEpiskop lipljanski Jovan 13. maja će održati predavanje “Proces masovnog uništavanja stanovništva u Evropi i Jugoslaviji tokom Drugog svjetskog rata”, dok će 16. maja predavanje pod nazivom “Odnos govorne istorije i istoriografske literature o holokaustu i genocidu” održati Nenad Antonijević.


Parlament o izvršenju budžeta i imenovanju načelnika odjeljenja - Derventski list\nParlament o izvršenju budžeta\ni imenovanju načelnika odjeljenja\nSkupština grada razmatraće na sjednici koja je zakazana za četvrtak, 26. maj, više od 50 tačaka među kojima su izvršenje budžeta grada za prošlu i prvi kvartal ove godine, imenovanje načelnika svih šest odjeljenja Gradske uprave i izmjene Statuta grada.\nNa dnevnom redu koji je danas utvrdio skupštinski Kolegijum nalaze se i dva rješenja o izvršenju pravosnažnih presuda Okružog suda u Doboju, te odluke o prodaji nepokretnosti i neizgrađenog gradskog građevinskog zemljišta putem licitacije, kao i o zamjeni i prodaji nepokretnosti u svojini grada fizičkim licima. Odbornici će odlučivati i o kupovini gradskog građevinskog zemljištva u svojini „Frukta trejda“ i imenovanju Savjeta za izradu izmjene dijela Regulacionog plana „Gakovac“.\nKada se radi o kadrovskim pitanjima, na dnevnom redu je razrješenje vršioca dužnosti načelnika Odjeljenja za privredu i društvene djelatnosti, te imenovanju na ovo i još pet rukovodećih mjesta u gradskim odjeljenjima.\nNa dnevni red, poslije povlačenja sa prethodne sjednice, ponovo je uvršćen prijedlog izmjene Statuta grada, a na zasjedanju će riječi biti i o poništenju konkursa za imenovanje tri člana Upravnog odbora Centra za kulturu i razrješenju vršilaca dužnosti članova UO u ovoj ustanovi. Naknadno je na dnevni red dodata i tačka koja se odnosi na razrješenje člana UO Centra za kulturu i imenovanje vršioca dužnosti člana UO.\nPredloženo je i razrješenje jednog člana UO Sportskog centra i imenovanje vršioca dužnosti na ovu funkciju, a trebalo bi da bude imenovan i v.d. člana UO Centra za socijalni rad. Odlučivaće se i o odluci o raspisivanju konkursa za izbor članova Odbora za žalbe grada i razrješenju člana skupštinskog Odbora za praćenje primjene kodeksa ponašanja.\nDnevni red je dopunjen i informacijama o stanju u oblasti kulture i stipendiranju studenata i učenika u školskoj 2021/2022. godini i izvještajima o namjenskom utrošku sredstava posebnih vodnih naknada i namjenskih sredstava po osnovu prodaje šumskih drvnih sortimenata za prošlu godinu. Raspravljaće se i o prihvatanju inicijative za izradu izmjene dijela Regulacionog plana „Gakovac“.\nDERVENTE JE PRIORITET\nDerventski List 28.08.2020 28.08.2020\nDerventski List 28.10.2021 28.10.2021\nVLADA USVOJILA ZAKLJUČAK O\nZBRINJAVANJU RADNIKA „UNISA“


Naslov: Povijest košarke Ned 24 Feb - 11:13\nNaslov: Re: Istorija košarke Ned 24 Feb - 11:14\nNaslov: Re: Istorija košarke Ned 24 Feb - 11:18\nNaslov: Re: Istorija košarke Ned 24 Feb - 11:20\nNBA je bila liga nekih košarkaških genijalaca uključujući: Georgea Mikana, prvog dominantnog big mana; Boba Cousyja, igrača s nevjerojatnom kontrolom lopte; Bill Russell, obrambenog genijalca; Wilta Chamberlaina, jedinog igrača koji je zabio sto koševa na jednoj utakmici; Kareema Abdul-Jabbara, igrača s najviše postignutih koševa u karijeri; Johna Stocktona, genijalnog playmakera, te naravno Michaela Jordana, prema brojnim stručnjacima, najpotpunijeg igrača svih vremena.\nNaslov: Re: Istorija košarke Ned 24 Feb - 11:21\nNaslov: Re: Istorija košarke Pon 20 Jan - 15:35\n122 godine košarke\nNA DANAŠNJI dan prije 122 godine rođena je košarka kakvu danas poznajemo. Prva prava košarkaška utakmica odigrana je 20. siječnja 1892. godine u Springfieldu, saveznoj državi Massachusetts.\nKanadski liječnik James Naismith te je zime dobio zadatak izmisliti novu igru za nestašne mladiće kršćanske škole u Springfieldu, koju bi mogli igrati tijekom zimskih mjeseci, no koja ne smije biti gruba poput ostalih tada popularnih sportova. Pet dana ranije određena su prva pravila novog sporta, a 20. siječnja odigrana je i prva prava košarkaška utakmica.\nPrvi koševi bile su dvije košare sa čvrstim dnom, na terenu upola kraćem nego današnji u NBA-u, bilo je 18 igrača, a lopta, tada još nogometna, isprva se nije smjela odbijati od tla. Naismith je napisao prva jednostavna pravila, a od njih 13, čak devet ih je preživjelo do danas u djelomično izmijenjenom obliku.\nWilliam R. Chase prvi je igrač koji je postigao koš na toj utakmici, a tek nakon nje netko je predložio da se sport nazove imenom pod kojim je osvojio svijet.\nOvo su originalna Naismithova košarkaška pravila:\n1. Lopta se može baciti u bilo kojem smjeru s jednom ili obje ruke\n2. Lopta se može udariti u bilo kojem smjeru, s jednom ili obje ruke, ali nikada šakama.\n3. Igrači ne smiju trčati s loptom, već ju moraju baciti s mjesta na kojem su ju primili. Tolerirat će se ako igrač primi loptu trčeći velikom brzinom, ako se pokuša zaustaviti.\n4. Loptu igrači moraju držati u ili među dlanovima, ne smije se pridržavati tijelom ili rukama.\n5. Zabranjeno je gurati, držati, podmetati i udarati protivnika. Prvi prekršaj bilježit će se kao faul, drugi kao diskvalifikacija do prvog sljedećeg koša. Ako je utvrđena namjera ozlijeđivanja, igrač će biti isključen do kraja utakmice bez mogućnosti zamjene.\n6. Prekršaj je i udaranje lopte šakom.\n7. Kad bilo koja ekipa skupi tri prekršaja zaredom, protivnik će dobiti bod.\n8. Gol (koš) se broji kada igrač ubaci loptu u koš i ona ostane unutra, pod uvjetom da ekipa koja se brani ne smije dirati koš.\n9. Kad lopta ode izvan igre, ubacit će ju igrač koji ju je prvi dirao. U slučaju dileme, sudac će ju ubaciti u igru. Pet sekundi ima igrač da vrati loptu u igru, prođe li vrijeme, loptu dobiva suparnik. U slučaju namjernog oduzimanja vremena sudac će suditi prekršaj.\n10. Sudac će biti zadužen za bilježenje prekršaja i ima ovlasti isključiti igrača prema točki 5.\n11. Sudac će odlučiti kada je lopta u igri, izvan igre, kojoj strani pripada, i pratit će vrijeme. Odlučit će i je li postignut koš i pratiti rezultat, kao i ostale dužnosti koje obično obavlja sudac.\n12. Utakmica se igra dva puta po 15 minuta, s pet minuta odmora između poluvremena.\n13. Pobjednik je ekipa koja postigne više pogodaka. U slučaju remija, kapetani će dogovoriti hoće li se igrati do prvog sljedećeg koša.\nNaslov: Istorija košarke Uto 17 Feb - 10:02\nPočetak košarkaške igre datira prije nešto više od 100 godina (1891.) i vezan je za SPRINGFIELD, MASSACHUSETTS, USA.\nU to vrijeme Dr.JAMES NAISMITH (rođen 06.11.1861. – umro 28.11.1939.) radio je kao profesor tjelesnog odgoja u tadašnjoj školi CHRISTIAN WORKERS (danas SPRINGFIELD COLLEGE).Kao trener fudbalskog tima, nastojao je da izmisli neku zanimljivu igru u zatvorenom prostoru za studente tokom zimskog perioda.Za dvije sedmice osmislio je osnovna pravila nove igre.\nPet osnovnih pravila Dr.Naismith-a\nOn je izabrao dvije drvene korpe za breskve i prikovao ih za zid balkona u dvorani.Visina na koju su zakovane i visile korpe bila je određena visinom balkona.Ova visina je bila 10 stopa (3,05 m) i tako slučajno idealno odabrana, nikada se nije mijenjala.\nPrva utakmica igrana je fudbalskom loptom i tom prilikom je na ljestvama sjedio školski domar, koji je svaki put vadio loptu iz korpe kada su je igrači ubacili, odnosno postigli pogodak.\nNova igra postigla je veliki uspjeh.Originalnih 13 Naismith-ovih pravila bilo je bazirano na principu da su koševi postizani vještinom igrača, a potom snagom.\nPravila su objavljena 15.01.1892.godine u magazinu ''TRIANGLE'' pod nazivom ''NOVA IGRA''.\nSliku nove igre, nacrtao je japanski sudent GENZABARO SADAKU ISHIKAWA, koja je objavljena u magazinu ''TRIANGLE''.\nNaslov: Re: Istorija košarke Uto 17 Feb - 10:06\n1. Lopta može biti bačena sa jednom ili obje ruke u bilo kojem pravcu.\n2. Lopta može biti udarena u bilo kojem pravcu sa jednom ili obje ruke, ali ne\n3. Igrač ne može trčati sa loptom.Igrač mora baciti loptu sa mjesta na kojem ju je\nuhvatio, izuzetak se može dozvoliti igraču koji je uhvatio loptu dok je trčao\n4. Lopta se mora držati u ili između ruku, a da se za to ne smiju koristiti ramena i\n5. Tiskanje ramenima, držanje, guranje, hvatanje ili udaranje osoba od strane\nprotivnika nije dozvoljeno.Prva povreda ovog pravila biće označena kao greška\n(foul), osobi na koju se odnosi, a u ponovljenom slučaju će igrač biti\ndiskvalifikovan dok se ne postigne pogodak.U slučaju namjere da se protivnički\nigrač povrijedi, igrač će biti diskvalificiran do kraja utakmice bez prava zamjene.\n6. Greška je udaranje lopte pesnicom, povreda pravila 3 i 4 i konačno kao što je\nopisano u članu 5.\n7. Ako obje strane učine tri greške zaredom, to će se računati kao koš za\nprotivnika.(Zaredom, znači da u međuvremenu protivnički igrači nisu načinili\n8. Koš je postignut kada lopta koja je šutirana ili bačena sa poda uđe i ostane u košu,\npod uvjetom da oni koji brane koš nisu ometali ili dodirivali koš.Ako lopta ostane\nna ivici i protivnik pomjeri koš tada će se računati kao da je pogodak postignut.\n9. Kada lopta ode izvan granične linije (out), ona će biti ubačena u teren i sa njom će\nigrati osoba koja ju je prva dotakla.U slučaju spora i nesporazuma, sudija će\nubaciti loptu ravno u teren.Igraču koji ubacuje loptu u teren na raspolaganju je pet\nsekundi da to učini.Ako bilo koji tim nastoji odgađati ili odugovlači igru, sudija\nće dosuditi grešku tom timu.\n10. Sudija će igračima suditi greške i bilježiti ih i upozoriti drugog sudiju kada budu\nučinjene tri uzastopne greške.On ima pravo da diskvalificira igrača prema članu 5.\n11. Sudija će suditi kada je lopta u igri, u autu, kojem timu pripada i mjeriti će\nvrijeme.On će dosuditi kada je postignut koš i brojati će poene sa svim drugim\ndužnostima koje obično pripadaju sudiji.\n12. Vrijeme igre se sastoji o dva poluvremena od po 15 minuta sa pauzom od 5\nminuta između dva poluvremena.\n13. Tim koji postigne više koševa je pobjednik.U slučaju neodlučnog rezultata, igra\nmože biti nastavljena uz uvjet da se slože kapiteni, odnosno nastavljena dok se ne\npostigne slijedeći koš.\nIste godine je Lew Allen iz Hatforda, Connecticut, napravio cilindrčni koš od teške\nupletene žice i na taj način eliminirao pletenu korpu od drveta koju je postavio\nKoš je visio na balkonu tako da su se pojedini gledaoci zabavljali skretajući loptu sa\nnjene putanje prema obruču.Da bi zaštitili loptu od gledalaca postavljena je prva tabla\ndimenzija 3,60 m x 1,80 m.\nFudbalska lopta koja je korištena sve do 1894.godine, zamjenjena je zvaničnom\nkošarkaškom loptom.U slijedećoj godini postavljene su table sa dozvoljenom dimenzijom\n1,80 m x 1,20 m.Uvedena su, također i slobodna bacanja.\nNapravljeni su i novi koševi.Sastojali su se od mrežice obješene o obruč sa konopcem\npričvršćenim i provučenim sve do dna mrežice.Kada se konopac povuče lopta se\noslobađa iz mrežice i time su se prestale koristiti ljestve koje su stajale pored koša.\nPrva ženska košarkaška utakmica odigrana je 22.03.1893.godine u Northampton-u.\nMuškarcima nije bilo dozvoljeno da gledaju utakmicu.\nOd 1896.godine postignuti koševi iz igre su vrednovani sa 2 poena, a koševi postignuti iz\nslobodnih bacanja 1 poen.\nIste godine su se Chicago i Iowa susreli u prvoj utakmici dva koledža.Po pet igrača je\nbilo dozvoljeno za nastup u svakom timu.Chicago je pobjedio rezultatom 15:12.\nNiti jedan tim nije pravio izmjene i u igru uvodio rezervne igrače.\nDr.James Naismith kontrolirao je pravila igre do 1896.godine, kada pitanje tumačenja i\nizmjena pravila prelazi u nadležnost Amaterske sportske federacije.Federacija je\n1897.godine uvela opće prihvaćeno pravilo da se tim sastoji od pet igrača.Prije uvođenja\novog pravila, ponekad se dešavalo da se na terenu pojavi i po 50 igrača u svakom timu.\nDo 1905.godine košarka se brzo proširila u srednje škole, univerzitete,crkvene klubove i\nvojne kasarne.Mnogi studenti iz inozemstva su studirali na Springfield sportskom\nkoledžu, gdje je zapravo košarka rođena.Oni su prenijeli novu igru preko oceana.Košarka\nje tako stigla i u Europu, tačnije u Francusku, zahvaljujući MEL RIDEOUT-u studentu\n1909-1910.godine pravilima su prvi put odobrene staklene table.Igrači koji bi načinili 4\ngreške bili su diskvalificirani iz igre.\nPrvi svjetski rat usporio je razvoj košarke.U tom vremenu su američki vojnici i sportski\ntreneri, zajedno sa Naismith-om donijeli u Europu novosti o košarci.\nPrve među-savezničke igre održane su u Parizu 1919.godine.USA je pobjedila Francusku\ni Italiju i taj datum se obilježava kao dan prvog međunarodnog turnira i priznanja od\nstrane Međunarodnog olimpijskog komiteta.\nU 1923.godini označena greška šutera je eliminirana, igrač na kojem je načinjena lična\ngreška morao je šutirati slobodna bacanja.\nNa Olimpijskim igrama koje su održane 1924.godine u Parizu, košarka je bila u\n1927.godine Abe Saperstein organizirao je Harlem Globetrotters sa igračima iz Chicaga i\noni su odigrali svoju prvu utakmicu u Hickney, Illinois.Od tada oni su mnogo doprinjeli\nporastu popularnosti košarke širom svijeta igrajući u više od 100 zemalja na svim\nNaslov: Re: Istorija košarke Uto 17 Feb - 10:09\nSve do 1932.godine možemo uglavnom govoriti o američkim košarkaškim\npravilima.Preostali dio svijeta razvijao se pod uticajem lokalnih entuzijasta sa određenim\npomodarskim primjesama pristiglim iz USA.Pravila nisu bila standardizirana nameđunarodnom nivou.Svjetski YMCA, komitet u suradnji sa Springfield koledžom\nustanovio je 1927.godine Međunarodnu školu za fizičko vaspitanje u Ženevi.To je bio\npovod za okupljanje predstavnika košarkaških asocijacija na sastanak u Ženevu, koji su\n18.06.1932.godine osnovali Međunarodnu amatersku košarkašku federaciju (FIBA).Na\ntom skupu bili su prisutni predstavnici osam država.Za prvog predsjednika FIBA izabran\nje Leon Bouffard (Švajcarska), a za generalnog sekretara Renato William Jones (Velika\nNa Osnivačkom kongresu FIBA govorilo se o prvim međunarodnim pravilima.\nSvaki tim se sastoji od pet igrača i dva zamjenika, koji mogu ući u igru dva puta u toku\nutakmice.Nastavak igre poslije svakog pogotka iz igre ili slobodnih bacanja, bio je\npodbacivanje na centru.Pravila su u osnovi bila ista kao u USA sa nekim manjim\nizmjenama.Tada je odlučeno da će pravila biti revidirana svake četiri godine, u godini\nOlimpijskih igara.O tome će se brinuti i sve obaveze realizirati Tehnička komisija FIBA.\nPrvo Evropsko prvenstvo za muškarce održano je u Ženevi 1935.godine.Deset\nreprezentacija iz Evrope uzelo je učešća na ovom prvenstvu, a prvi prvak Evrope bila je\nekipa Latvije, koja je u finalu pobjedila tim Španjolske sa 24:18.\nMeđunarodni Olimpijski komitet je u Oslu 1935.godine zvanično odobrio košarkaško\ntakmičenje na Igrama u Berlinu.To je bio prvi veliki košarkaški turnir na kojem je\nispoljena jednakost i usuglašenost.Ekipa USA pobjedila je Kanadu u utakmici za zlatnu\nmedalju sa rezultatom 19:8.Utakmica je odigrana po kišovitom vremenu.Među prisutnim\ngledaocima bio je i Dr.James Naismith, koji je uručio medalje pobjednicima.\nU Berlinu FIBA kongres donio je izmjene u pravilima kojima je izbalansirao igru u\nnapadu sa igrom u odbrani, ograničavajući prednost visokih igrača.Bila su dozvoljena tri\ntajm-auta.Podbacivanje na centru poslije postignutog pogotka je ukinuto.Lopta se u igru\nubacivala iza čeone linije.Bila je to revolucionarna izmjena pravila zajedno sa podjelom\nterena na dva dijela i uvođenjem pravila 10 sekundi.Igrač koji bi dobio 4 lične greške,\nmorao je napustiti igru.Broj zamjenika (rezervnih igrača) povećan je za pet.\nDr.James Naismith, čovjek koji je stvorio košarku, umro je 28.11.1939.godine u\nNaslov: Re: Istorija košarke Uto 17 Feb - 10:10\nNakon ovih događaja nastupila je duga pauza zbog II svjetskog rata, pa je slijedeći\nKongres FIBA održan u Londonu 1948.godine.Uvedeno je pravilo tri sekunde (u USA je\nto učinjeno 1944.).Ovo pravilo onemogučilo je visoke igrače da se dugo zadrže pod\nkošem i ubrzalo je igu.Broj zamjenika povećan je sa 5 na 7 , a broj tajm-auta sa 3 na 4.\nPravo izbora, da li će loptu ubaciti u igru iza graničnih linija ili šutirati slobodna\nbacanja,nakon dosuđene lične greške u posljednja tri minuta igre, dozvoljeno je ekipi\nkako bi zadržala loptu u svom posjedu.Dozvoljeno je pivotiranje i pravo da se podigne\nstajna noga prije šutiranja, dodavanja ili polaska u dribling.Igrači iz Azije uveli su skok\nšut, međutim to je učinjeno sa ubjeđenjem da je neophodno samo za niske igrače.\nProfesionalna NBA liga osnovana je 1949.godine.\nPrvo Svjetsko prvenstvo za muškarce održano je 1950.godine u Argentini, a prvo\nSvjetsko prvenstvo za žene u Čileu 1953.godine.\n02.03.1951.godine odigrana je prva ALL STAR utakmica u Bostonu.Rezultat je bio\nIstok 111 – Zapad 94.\nIste godine zabilježeno je rekordnih 75000 gledalaca na Olimpijskom stadionu u\nBerlinu.Igrali su Harlem Globetrotters-i.\n1952.godine, poslije Olimpijskih igara u Helsinkiju, izvršeno je nekoliko izmjena pravila.\nNaslov: Re: Istorija košarke Uto 17 Feb - 10:12\nU slučaju kada je dosuđeno viđe grešaka, sudije treba da odrede redoslijed kojim su se\ngreške događale.Nema više kompliciranih situacija kada su greške u pitanju.Igrač na\nkojem je načinjena lična greška nema više pravo izbora da li će šutirati slobodna bacanja\nili će se lopta ubacivanti iza bočne linije.Tada su treneri i pratioci napuštali blizinu terena\nda bi diskutovali o odluci.Prostor oko klupe je uveden da zadrži trenere i ostale koji sjede\nna klupi, da u tom prostoru i ostanu.Ukoliko neko ipak napusti taj prostor bez valjanog\nrazloga, može se dosuditi tehnička greška treneru.Nadalje, ukoliko neko napusti prostor\nklupe, a sukob je okončan na terenu, on mora odmah biti diskavlificiran.U to vrijeme\nsudije su počele uručivati loptu za ubacivanje u teren, na svim mjestima.Igrač koji treba\nda ubaci loptu u igru ne smije se pomjerati duž bočne linije više od jednog normalnog\nkoraka.Kod izvođenja posljednjeg slobodnog bacanja, igrači koji se nalaze na linijama\nzabranjenog prostora u njega mogu ući nakon što je lopta napustila ruku/ruke izvođača\nslobodnog bacanja.Uvedeno je novo pravilo po kojem sudije mogu ispraviti pogrešku,\nkoja je u vezi sa realizacijom slobodnih bacanja ili rezultata.\nKada je FIBA dozvolila nastup američkim profesionalnim košarkašima na Olimpijskim\nigrama u Barceloni 1992.godine, bila je to istorijska odluka.Najinteresantija događanja za\nvrijeme ove olimpijade, bile su svakako igre ''Tima snova'', kako je tada nazvana\nKompletna pravila su ponovo preuređena 1994.godine.\nIgra traje 2x20 minuta ili 4x12 minuta.Ubacivanje iza graničnih linija je uvijek sa mjesta\nnajbližeg mjestu prekršaja, uključujući i čeonu liniju.Akcija šutiranja, u slučaju skok-\nšuta, nastavlja se sve dok igrač ne doskoći (ne stane) na pod.Pravilo koraka je potpuno\nprerađeno.Prva noga, kojom igrač dodirne pod postaje stajna noga, umjesto zadnje noge.\nDozvoljeno je također da igrači napada mogu dodirnuti loptu u njenoj silaznoj putanji\niznad nivoa obruča.Termin ''namjerna greška'' je zamjenjen terminom ''nesportska\ngreška''.Sudija ne može suditi nesportsku grešku samo zato što se dogodila u zadnjim\ntrenucima igre čak i uz pretpostavku da je učinjena zbog zaustavljanja sata.Sve greške se\nmoraju procjenjivati na isti način od početka do kraja igre.Pravilo 1 + 1 je\nponišteno.Umjesto 1+1 dodijeliće se dva slobodna bacanja ako je ekipa iskoristila bonus.\nAko je igrač, trener ili bilo koji član tima sa klupe diskvalificiran, on mora otići i ostati u\nsvojoj svlačionici do kraja utakmice ili ako to sam odluči napustiti dvoranu.Za vrijeme\nizvođenja slobodnih bacanja, samo 6 igrača mogu skakati za loptu i to: 3 odbrambena i 2\nnapadaća, koji se nalaze na linijama zabranjenog prostora, kao i izvođač slobodnog\nbacanja.Ostali igrači moraju ostati u dijelu terena iza linije 6,25 ograničene produžetkom\nlinije slobodnog bacanja.\nU 1998.godini termin ''lopta u igri'' u pravilima igre je poništen.Početak ''lopte u igri''\nizmjenjen je u slučajevima ubacivanja iza graničnih linija i podbacivanja.Tri tajm auta\nmogu biti odobrena svakom timu u toku drugog poluvremena.U toku zadnja dva minuta\ndrugog poluvremena ili svakog produžetka sat za igru će biti zaustavljen nakon svakog\npogotka iz igre.Igrači odbrane i napada ne smiju dotaknuti loptu, koja se nalazi iznad\nnivoa obruča nakon što je ona dotaknula tablu prilikom šutiranja iz igre.Kazna za\nobostranu ličnu grešku je promjenjena; ukoliko je tim u posjedu lopte u momentu kada se\ndogodila obostrana lična greška, taj tim i dalje ostaje u posjedu lopte i umjesto\npodbacivanja izvršiće se ubacivanje lopte iza graničnih linija.Uvedena je nova vrsta\ntehničke greške; nesportska tehnička greška.Kazna za nesportsku tehničku grešku je ista\nkao i za nesportsku grešku (2 slobodna bacanja i posjed lopte).\nNaslov: Re: Istorija košarke Uto 17 Feb - 10:13\nU 2000.godini pravila su neznatno preuređena.Slučajevi koji nisu uobičajeni i koji se rijetko dešavaju u košarkaškoj igri, poništeni su.Igra se sastoji od 4x10 minuta.Po jedan tajmaut može biti odobren svakom timu u svakom periodu, osim u četvrtom periodu kada se mogu odobriti po dva tajmauta svakom timu.U svakoj četvrtini kada tim načini 4 greške, iskorišten je bonus.U nastojanju da igra postane dinamičnija pravilo 30 sekundi se smanjuje na 24, a pravilo 10 sekundi, na 8 sekundi.Prilikom šutiranja, sat za 24 sekunde će biti resetovan u trenutku kada lopta dotakne obruč ili nakon postignutog pogotka kada lopta ponovo postane živa.Kazna za tehničku grešku igrača je izmjenjena u 1 slobodno bacanje i posjed lopte za tim sa srednine bočne linije.''Nesportska tehnička greška'' je dakle poništena.FIBA je odlučila da sistem trojice sudija (NCCA sistem suđenja) može biti primjenjen na glavnim FIBA takmičenjima i Zonskim i takmičenjima u nacionalnim fedracijama. Od 2003.godine podbacivanje se primjenjuje samo na početku utakmice, početku drugog poluvremena i svakog eventualnog produžetka.Kad se dogodi situacija podbacivanja u toku igre, primjenjuje se pravilo alternativnog posjeda.Kad se oglasi signal 24-sekunde, ne zaustavlja se vrijeme na glavnom satu, i ako se nije dogodio prekršaj,igra se ne zaustavlja. U 2004.godini bilo je vrlo malo izmjena.Na svim utakmicama, 12 igrača je imalo pravo igrati.Podbacivanje se izvodi samo na početku utakmice.Nakon prekršaja, dozvoljena je izmjena za oba tima.Igrač koji načini svoju drugu nesportsku grešku, biće diskavlificiran. Kazna za tehničku grešku igraču ili treneru ili bilo kojoj osobi na timskoj klupi je 2 slobodna bacanja i posjed lopte sa sredine bočne linije. U 2006.godini izvršene su neke promjene u tekstu Pravila kako bi se sve nedoumice smanjile na najmanju moguću mjeru.Definirano je značenje termina „teren za igru“. Teren za igru ima ravnu, tvrdu površinu bez prepreka sa dimenzijama 28m po dužini i 15m po širini, mjereno od unutrašnje ivice granične linije. Video snimci, filmovi, slike ili bilo kaj oprema, vizuelna, elektronska, digitalna ili druga, mogu da se koriste samo: Da bi se odlučilo da li je posljednji šut na završetku svakog perioda ili bilo kojeg produžetka bio upućen u toku vremena za igru. Na početku 21.stoljeća košarka je igra u kojoj uživa preko 400 miliona registriranih igrača širom svijeta.Košarka je jedna od najvećih sportskih porodica sa ukupno 212 zemalja, učlanjenih u FIBA. Košarka je brza, dinamična, atraktivna i spektakularna igra.Rezultat se mijenja svake minute, tako da su utakmice uzbudljive do samog kraja.Zahvaljujući ovome, košarka je jedna od najuzbudljivijih igara na svijetu i svakako postaje igra modernog vremena.\nNaslov: Re: Istorija košarke Uto 17 Feb - 10:16\nZa košarkaške početke u Srbiji, uzima se dolazak Williama A. Wielanda u Beograd, izaslanika američkog Crvenog krsta, oktobra 1923. godine. Tada je pored drugih američkih igara, demonstrirana i košarka, a polaznici kursa bili su gimnazijalci, nastavnici fiskulture i sokolski prednjaci.Uz aktivnu logističku podršku Sokolske organizacije, tada najmasovnije sportske institucije u zemlji, Vajland je u toku dvomesečnog boravka održao kurseve i za sobom ostavio opremu za košarku, koševe i lopte. Konstrukcije iz Beograda, po završetku kursa gimnazijalci su preneli u II mušku gimnazju, koja se nalazila na mestu današnje zgrade Politike i nastavili da igraju košarku.Zahvaljujući otvaranju Sokolske organizacije prema ekipnim sportovima, kao i želji same države da se sport protežira kroz škole, košarka, početkom tridesetih godina prošlog veka, dobija novi zamah. Nosilac gotovo svih košarkaških aktivnosti u ovom periodu je SOKO Kraljevine Jugoslavije, a njegovi članovi neumorno rade na usavršavanju pravila, poboljšanju uslova za igru i trening. Novi sport, do tada nazivan basket bal, košićeva ili košikova dobija svoje domaće ime - Košarka.\nKrunu košarkaških takmičenja do početka II svetskog rata svakako predstavlja Svesokolski slet u Borovu 1940. godine na kome je učestvovalo 170 igrača i igračica podeljenih u četiri starosne kategorije. Ženska ekipa beogradskog Sokolskog društva Matica osvaja titulu prvaka države, po malo čudnim rezultatom 2:0, usled loših vremenskih uslova. Jedini koš na utakmici postigla je Ružica Radovanović.U periodu do II svetskog rata, za razvoj i unapređenje košarke u Beogradu najviše je zaslužan Zdenko Pavić, sa svojom suprugom Verom, Pročelnik za takmičarske igre pri načelstvu Saveza Sokola koji je protežirao košarku i kroz SOKO i kroz školski sport. U okviru beogradskog Sokola X formirao je košarkašku ekipu, a bio je i glavni organizator srednjoškolskih košarkaških turnira u Beogradu krajem tridesetih godina prošlog veka. Prevodio je košarkaška pravila i radio na izgradnji košarkaških terena i koševa.\nNaslov: Re: Istorija košarke Uto 17 Feb - 10:19\nPrvi košarkaški klubovi formirali su se u okviru fudbalskih klubova kao sekcije neposredno pred početak II svetskog rata. Masovno formiranje klubova dešava se neposredno posle okupacije Kraljevine Jugoslavije, na proleće 1941. godine. Pre svih to su Matica, Omladinac, Sask, Izbeglice, SK 1913, nešto kasnije i drugi: Bask, BSK, Mitić, Obilić, BTK, BOB. Igrači su bivši sokolci i svršeni srednjoškolci (M. Stefanović, N. Popović, I. Dimić, Sokolović, S. Šaper, B. Aksentijević…), kao i grupa izbeglica, vrhunskih košarkaša koje je ratni vihor doneo u Beograd (Neferović, Tešin, Putnik, Ronac, Mađeruh…). Košarka se za vreme okupacije igrala na Tašmajdanu i Kalemegdanu, kao i na terenima SK 1913 na Topčiderskom brdu (sada stadion FK C.Zvezde). U septembru 1941. organizuje se prvenstvo Beograda, a na proleće 1942. godine osniva se i Srpski savez košarke i odbojke. Za nepunih godinu dana savez ima u članstvu 23 kluba a utakmice košarke i odbojke ukupno je u ovom periodu gledalo 15.000 ljudi. Predsednik Saveza bio je polaznik Vajlandovog kursa iz 1923. godine, Svetislav Bata Vulović.U Beogradu košarka se igrala sve vreme okupacije, košarkaške utakmice igraju se po prvi put u Šapcu i Kragujevcu. Pažnju privlači velika gledanost, na utakmicama je bilo od 1.000 do 1.500 ljudi, a košarka se igrala svih ratnih godina, pa i u avgustu 1944. neposredno pred oslobođenje. Proglašavani su prvaci Srbije, a košarka je definitivno osvajala svojom atraktivnošću, brzinom i lepotom, i one koji su je igrali i one koji su je gledali.ec 1945. godine naši košarkaši imaju prve međunarodne nastupe. Pod imenom reprezentacija Beograda, muška i ženska ekipa igraju protiv reprezentacije Sofije. U Subotici se organizuje prvenstvo republika u košarci na kome pobeđuje ekipa Jugoslovenske armije.\nMnogo se radi na propagiranju košarke i njenoj masovnosti. Organizuje se turnir gradova na Rijeci. 1947. godine beležimo i prvo učešće naše reprezentacije na prvenstvu Evrope u Pragu.Crvena Zvezda dominira domaćim prvenstvom o obe konkurencije. Nebojša Popović kao trener osvaja 17 titula prvaka države.\nNaslov: Re: Istorija košarke Uto 17 Feb - 10:23\nŠesdesete godine 20. veka, obeležene su uspesima i medaljama. Na evropskim šampionatima i svetskim prvenstvima i Olimpijskim igrama osvojeno je 6 srebrnih i jedna bronzana medalja. Jedino zlato u ovom periodu, osvojeno je na nezvaničnom prvenstvu sveta u Čileu 1966. godine. Ženska reprezentacija na Evropskom prvenstvu u Italiji 1968. godine osvaja srebrnu medalju i upotpunjuje niz.Prvenstvo Evrope u Beogradu 1961. godine, pred prepunim tribinama Beogradskog sajma označava jedno novo poglavlje naše košarke. Srebrna medalja, je samo početak niza uspeha u narednim decenijama. U finalu protiv do tada neprikosnovenog Sovjetskog saveza, pružili smo dostojan otpor, a Radivoj Korać proglašen je za najboljeg strelca šampionata.Aleksandra Nikolića, na kormilu reprezentacije 1967. godine zamenjuje Ranko Žeravica. Na Olimpijadi u Meksiku 1968. godine, predvošeni Koraćem, uz Daneua, Šermaka, Trajka Rajkovića i Ražnatovića, zlatnim pogotkom Cvetkovića sa linije slobodnih bacanja u polufinalu protiv Sovjetskog saveza, plasiramo se u naše prvo Olimpijsko finale.Srebrom na Evropskm prvenstvu 1969. godine okrećemo novu stranicu košarkaške istorije. Predstoje zlatne godine naše reprezentacije.Peto Svetsko prvenstvo, održano u Ljubljani 1970. godine kruna je jedne generacije koja ima velike zasluge za popularnost košarke na ovim prostorima. Junaci naših neprospavanih noći, kada smo sa nestrpljenjem čekali direktne radio prenose iz daleke Amerike i radovali se njihovim igrama i uspesima, pretočili su srebrne medalje u jednu – zlatnu – u titulu SVETSKIH ŠAMPIONA.Daneu, Ćosić, Trajko Rajković, Čermak, Plećaš, Simonović, Kapičić i drugovi maestralno vođeni diregentskom palicom Ranka. Žeravice igrali su i za Radivoja Koraća, najboljeg strelca reprezentacije, koji je godinu dana ranije nastradao u saobraćajnoj nesreći.U tek formiranom evropskom klupskom takmičenju Kupu Radivoja Koraća, Lokomotiva i Beograd igraju finale, Crvena Zvezda osvaja Kup Kupova Evrope, dok beogradski Radnički predvođen Ražnatovićem, Marovićem, Jarićem, Ivkovićem i Damjanovićem stiže do polufinala Kupa šampiona.Evropsko prvenstvo u Barseloni 1973. godine je nova, zlatna stranica naše košarke. Kićanović, Slavnić i Dalipagić… Ćosić, Jelovac, Tvrdić i Plećaš, Jerkov i Šolman, Marović, Ivković i Knežević osvajaju prvo evropsko zlato ostvarivši svih sedam pobeda. Domaćin prvenstva Španija pobeđena je u finalu rezultatom 78:67.Evropsko prvenstvo u Beogradu 1975. potvrđuje dominaciju Plavih. Beograd kao domaćin, ponovo se predstavlja Evropi u najlepšem svetlu. Okosnicu tima čine igrači iz Barselone koji su osvojili zlato pojačani Mirzom Delibašićem i Rajkom Žižićem budućim zvezdama naše košarke. Mirko Novosel vodi plave do drugog zlata u utakmici protiv Sovjetskog saveza u kojoj ostvarujemo pobedu 90:84 zlatnim košem Dragana Kićanovića u završnici.Profesor Aleksandar Nikolić trijufalno se vraća na čelo reprezentacije 1977. u Liježu. Osvaja se treće zlato na evropskim prvenstvima u nizu. Odbojka Kićanovica i Slavnića zauzima mesto na svim špicama sportskih emisija u narednoj deceniji.Svetsko prvenstvo u Manili je nova potvrda dominacije ZLATNIH DEČAKA JUGOSLOVENSKE KOŠARKE. Predvođeni Kićanovićem i Dalipagićem, koji je proglašen za najboljeg strelca Svetskog prvenstva, osvajamo ponovo posle 8 godina, titulu PRVAKA SVETA.\nNaslov: Re: Istorija košarke Uto 17 Feb - 10:25\nKlupska košarka, beleži fantastične rezultate, Partizan u vom periodu osvaja tri kupa Radivoja Koraća, Bosna je šampion Evrope, Ženska ekipa Crvene zvezde za koju nastupaju Pekić, Đurković, Marković, Mitić takođe osvaja titulu prvaka Evrope. Ženska reprezentacija osvaja srebro 1978. godine u Poznanju i bronzu 1980. u Banjaluci na Evropskim prvenstvima. Juniorska i kadetska reprezentacija zaključno sa 1980. godinom osvajaju 12 medalja na Evropskim prvenstvima od kojih je pet najsjajnijih - zlatnih.Olimpijske igre u Moskvi 1980. godine označavaju krunu jedne sjajne generacije… od 1973. do 1980. godine muška reprezentacija osvojila je pet zlatnih medalja, tri evropska, jedno svetsko i jedno olimpijsko zlato. Na svojoj prvoj Olimijadi, ženska reprezentacija osvaja bronzanu medalju.Novi selektor Krešimir Ćosić i Dražen Dalipagić kao kapiten predvodili su plave na Svetskom prvenstvu u Barseloni 1986. godine. Uz Praju i Ratka Radovanovića sa Draženom Petrovićem stigli smo do bronzane medalje. Na ovom takmičenju debitovao je Vlade Divac, kao prvi izdanak nove ZLATNE GENERACIJE – belog drim tima.Bronza je osvojena i u Atini godinu dana kasnije na Evropskom prvenstvu. Reprezentaciji se priključuju još tri golobrada momka Đorđević, Kukoč i Rađa, koji su te godine na Svetskom juniorskom prvenstvu u Bormiju, osvojili zlatnu medalju za našu reprezentaciju..Na Olimpijskim igrama 1988. godine propustili smo priliku da sa Dušanom Ivkovićem ponovo budemo na Olimpijskom vrhu. Petrović, Paspalj, Divac, Rađa, Kukoč i Željko Obradović nagoveštavaju novi zlatni niz. Uspeh su upotpunile i devojke koje su se takođe popele na pobedničko postolje osvojivši srebrnu medalju.Evropsko prvenstvo u Zagrebu 1989. godine na kome smo sve protivnike dobijali sa preko 20 poena razlike početak je novog zlatnog niza. Prvi nastup beleži i Saša Danilović, budući as svetskog formata. U Buenos Airesu na svetskom prvenstvu dominiraju momci u plavim dresovima. Po treći put osvojeno je Svetsko prvenstvo.Rim 1991. i ponovo apsolutna nadmoćnost nad protivnicima. Saša Đorđević, Danilović, Kukoč, Rađa, Savić, Sretenović i Paspalj nagoveštavaju da ce na Olimpijskim igrama u Barseloni 1992. godine, doći do dugo čekanog okršaja između BELOG i CRNOG drim tima.Nažalost, Olimpijske igre u Barseloni 1992. godine, nisu donele očekivani susret veka. Zbog sankcija prema našoj zemlji, generacija sa pravom nazvana Evropska noćna mora, morala je da preskoči Evropsko prvenstvo u Nemačkoj i Svetsko prvenstvo u Torontu 1994. godine koje je trebalo da se igra u Beogradu. Košarkaši Partizana u prvoj godini sankcija, kada su kao domačini igrali u Fuenlabradi, u Istanbulu na fajnal foru postaju šampioni Evrope.Evropsko prvenstvo u Atini 1995. godine označava, novi početak, nove reprezentacije i nove zemlje.Divac, Savić, Danilović, Paspalj, Sretenović i Đorđević, podmlađeni sa Bodirogom, Tomaševićem, Berićem, Rebračom, Koturovićem i Sašom Obradovićem, pod vođstvom Dušana Ivkovića i trenera Željka Obradovića osvajaju zlatnu medalju. Aleksandar Đorđević u finalu protiv Litvanije igra jednu od najboljih utakmica u svojoj karijeri u kojoj je postiže 41 koš. Njemu uz rame je i maestralni Danilović koji u finalu postiže 23 poena, a u sećanju svih, ostaje zakucavanje u finalu preko NBA zvezde Arvidasa Sabonisa, koje je odslikavalo svu našu snagu, znanje i motiv na ovom takmićenju.Olimpijske igre u Atlanti gde smo osvojili srebrnu medalju potvrđuju kvalitet ovog tima.\nNaslov: Re: Istorija košarke Uto 17 Feb - 10:26\nSa Željkom Obradovićem kao selektorom, na Evropskom prvenstvu u Barseloni 1997. godine ponovo osvajamo zlato…Saša Đorđević postiže pobedonosni pogodak protiv Hrvatske gotovo indentičan onom koji je pet godina ranije postigao u Istanbulu za Partizan. U finalu, našeg velikog rivala Italiju ostavljamo sa 49 postignutih poena na drugom mestu.Atina 1998. godine ponovo nam donosi radost. U finalu protivnik je ekipa Rusije. Sjajni Željko Rebrača vodi nas do četvrtog svetskog zlata. Najbolju partiju pružio je u finalu kada je postigao 16 poena i dominirao pod oba obruča.Posle bronzane medalje u Francuskoj i peha na Olimpijadi u Sidneju, Svetislav Pešić dolazi na kormilo našeg tima.U Turskoj na Evropskom prvenstvu, predvođeni NBA zvezdom Predragom Stojakovićem i Dejanom Bodirogom, sa Gurovićem, Šćepanovićem, Drobnjakom i Tarlaćem stižemo do OSME TITULE prvaka Evrope!Indijanapolis 2002. godine, pored osvojene titule Svetskog prvaka, pete zlatne medalje u istoriji, ostaće upamćen po tome da smo se u dvoranama u kojima smo igrali osećali, zahvaljujući našim navijačima, kojih je uvek bilo u velikom broju, kao da igramo na domaćem terenu.U četvrtfinalu pobeđena je ekipa Sjedinjenih Američkih Država. NBA Zvezde položile su oružje, pred raspoloženim Gurovićem, Jarićem, Stojakovićem, Divcem, Bodirogom… Posle velikog minusa krajem trećeg perioda smogli smo snage da na pleća oborimo najvećeg favorita prvenstva.U finalu, protiv Argentine odigrali smo jednu od najuzbudljivijih utakmica u istoriji svetskih prvenstava. Posle produžetka Dejan Bodiroga podigao je pobednićki pehar,a medalje smo primili iz ruke Borislava Stankovića, generalnog sekretara FIBA, legende svetske i naše košarke.\nNaslov: Re: Istorija košarke


HARDWARE: MSI RTX 3090 Gaming X Trio | Mobilni.info\nHome Gadgets HARDWARE: MSI RTX 3090 Gaming X Trio\nNvidia je u septembru najavila svoju novu generaciju grafičkih kartica baziranih na Ampere arhitekturi koja je delovala vrlo impresivno. Međutim kako je prodaja trebala da počne krajem septembra kupci su se uglavnom susreli sa situacijom da uopšte ne mogu da kupe proizvod jer ih prosto nema u dovoljnim količinama. Da li je razlog nestašice poteškoće u proizvodnji izazvane globalnom pandemijom, nedovoljno dobro planiranje od strane Nvidia ili tek nešto treće mi smo uspeli konačno da se dočepamo najjačeg – RTX 3090 modela i da se uverimo u to šta možete sada kupiti ako imate baš mnogo para koje vas žuljaju u džepu a u perspektivi nešto što bi trebalo biti dostupno i običnim smrtnicima.\nNa prezentaciji koja je naravno održana online Nvidia je predstavila tri modela grafičkih kartica RTX 3070, RTX 3080 i RTX 3090. RTX 3080 je prva lansirana 24. septembra da bi je pratila nedelju dana kasnije RTX 3090 dok se izbacivanje 3070 modela očekuje krajem oktobra posle nekoliko odlaganja. Ono što ja najimpresivnije u novoj generaciji kartica jeste kakve performanse donose i za koji novac – naime RTX 3080 ima 8.704 CUDA jezgara za procesiranje slike (veći broj je bolji) dok flagship prethodne generacije RTX 2080Ti ima samo 4.352. Najbolja kartica u ponudi trenutno ima neverovatnih 10.496, a čak i 3070 sa 5.888 bi trebalo da prestigne nekadašnjeg kralja gejming performansi. Sve to još više dobija na značaju kada se uzmu u obzir cene koje su preporučene na $1499 za najjači model, $699 za srednji i čak $499 za RTX 3070. Sve u svemu to praktično znači da bi 3070 okvirno trebalo da bude u rangu sa 2080Ti karticom koja je do pre samo par meseci koštala preko $1.000 što je zaista neverovatan pad cene za iste performanse u tako kratkom periodu. Ono što je problem jeste što je proteklih mesec dana pokazalo da je do novih RTX kartica u praksi jako teško, da ne kažemo skoro nemoguće doći, jer je potražnja višestruko veća od ponude.\nPročitajte još: Zahvaljujući RTX 3090 grafici, Crysis 3, Horizon Zero Dawn i The Witcher 3 su igrivi u 8K rezoluciji\nNvidia je RTX 3090 najavila kao grafičku karticu za 8K gejming\nPritom Nvidia je dodatno potencirala svoju fokusiranost na Ray-Tracing tehnologiju pa je tu i veći broj specijalizovanih RTX jezgara što bi u budućnosti trebalo da dovede do zaista velikog poboljšanja prilikom primene ovih efekata u igrama. Druga bitna stvar koju Nvidia itekako potencira jeste DLSS – Deep Learning Super Sampling tehnologija koja praktično uz pomoć algoritama veštačke inteligencije analizira samu sliku i onda praktično daju više detalja tamo gde zaključe da je potrebnije, a štede procesor na onim mestima gde se to neće videti. U praksi to može dati i za korisnika bolji kvalitet slike ali i povećanje broja frejmova u sekundi s obzirom da je grafička kartica rasterećena da ne mora da da se bavi nebitnim delovima slike koje igrač svakako i ne primećuje. Videli smo nekoliko primera gde to radi zaista dobro, ali ostaje da se vidi da li to može da se prenese baš na sve naslove.\nDolazimo i do kartice koja će nama biti prvi susret sa Ampere arhitekturom a u pitanju je upravo najjači model baziran na RTX 3090 grafičkom čipu. I za početak treba biti potpuno jasan – ovo je pre kartica namenjena profesionalcima iz oblasti 3D renderinga ili obrade video materijala nego što je namenjena gejmerima. Praktično je ova kartica, iako ne nosi taj naziv, u rangu ranijih Nvidia Titan grafičkih kartica. O tome pored paprene cene i ogromnog broja CUDA jezgara svedoči i poprilično suluda količina video memorije koju poseduje – čak 24GB.\nTest konfiguracija: Inte i9 9900K, 32GB RAM, 750W napajanje\nU skladu s time je i izgled kartice koja nam je došla na sto – MSI Gaming X Trio je najjača serija ovog proizvođača i samim tim ima masivni hladnjak koji se sastoji od tri ventilatora prečnika 90mm. Ovako nešto i nije novo, ali je sama dužina kartice 32.3 cm što je otprilike malo manje od standardne tastature sa sve numeričkim delom, dok je debljina celih 5.6 cm što znači da će zauzeti tri slota na pozadini kućišta. Pri tome u pakovanju dobijate i dodatni metalni bracket da ojačate položaj grafičke kartice da vam nekim slučajem ne izlomi ploču, on zauzima još dva slota (ali nije neophodno da se koristi). Težina same kartice je oko 1.6 kg što se praktično graniči sa nekim celim gejmerskim laptopovima. Razlog za ovako veliki hladnjak na samoj kartici i jeste delimično količina memorije koju poseduje pošto su memorijski moduli zbog prostora pozicionirani i sa gornje i sa donje strane štampane ploče, a to prouzrokuje i da se sa donje strane osim samog backplate-a koji štiti karticu nalazi i dodatni hladnjak koji odvodi toplotu sa memorije sa te strane. Treba napomenuti i da je ovde primenjen novi sistem TORX Fan 4.0 posebnih ventilatora koji služe da se vazduh brže odvodi sa samog hladnjaka.\nNajveći hladnjak koji smo do sada videli na jednoj kartici i najveća potrošnja struje\nŠto se vizuelnih detalja tiče kod ventilatora se nalaze mali RGB LED elementi, sa strane se može podešavati osvetljenje MSI logotipa a iznad njega se nalazi i jedna LED traka koja će baš lepo osvetliti kućište. Dakle ko voli da mu se nešto u računaru šareni sigurno neće biti razočaran a za sve ostale je tu ipak opcija da se RGB ugasi. Sa zadnje strane kartice se nalaze tri DisplayPort v1.4a porta i jedan HDMI 2.1 izlaz, što moramo priznati da za karticu ovog ranga deluje poprilično siromašno.\nU pogledu napajanja treba naglasiti da proizvođač za ovaj model predviđa potrošnju struje od neverovatnih 370W pa je preporučeno napajanje od 750W. Mi smo bili spremili i jedno od čitavih 1.000W „za svaki slučaj“, ali je i sa kvalitetnim napajanjem od 750W sistem radio zadovoljavajuće. Sva ta struja se do kartice prenosi preko čak tri 6-pinska konektora pa morate unapred proveriti da li važe napajanje poseduje dovoljan broj, ranije je ta količina bila neophodna samo za sisteme sa više grafičkih kartica.\nMoramo priznati da u samom radu nismo imali bitnijih zamerki na hlađenje ili količinu buke koju proizvodi kartica – pod opterećenjem je temperatura procesora bila oko 75 C, što nije malo za Nvidia kartice, ali nije ni previše, a ventilatori su radili svoj posao korektno bez (pre)visokog nivoa buke.\nOva preskupa kartica vam može biti od koristi samo ako ste profesionalac\nDosta je teško proceniti performanse za karticu za koju sama Nvidia kaže da je namenjena za 8k gejming. Iskreno kod nas uopšte nije u ovom trenutku lako naći 8k ekran na kome bismo uopšte i probali ovu mogućnost, a sa druge strane nisam siguran da bismo uopšte videli tako značajnu razliku u kvalitetu slike između 4k i 8k rezolucije na nekom ekranu realno namenjenom za igranje od recimo 27-30“ dijagonale. U svakom slučaju to smo ostavili po strani i posvetili se testiranju u 1440p i 2160p (4k) rezoluciji. Opet je čudno što nismo čak ni pokušavali da isprobamo 1080p (Full HD) jer je prosto besmisleno – u svakoj igri sa bilo kojim podešavanjima koje smo probali je broj slika u sekundi obično bio preko 150 a često se dešavalo da je isti rezultat u 1080p i 1440p što nas navodi da je zaključak da je problem u nečemu drugom, ili u optimizaciji igre ili u procesoru kao uskom grlu, a korišćen je Intel i9-9900K procesor.\n24GB memorije na grafičkoj kartici se ne viđa baš svaki dan\nU 1440p rezoluciji RTX 3090 kartica postiže zaista sjajne rezultate i deluje da će se vrlo lako izboriti sa bilo kojom igrom i doglednom periodu i sa korišćenjem monitora sa visokim refresh rateom. Sa druge strane nema baš mnogo monitora koji u 4k rezoluciji imaju visoki refresh rate, iako bi ova kartica realno i sa time mogla da se jako dobro izbori, prosto bilo je jako malo naslova koji su se u 4K uopšte približili granici od 60 fps, i to sa gornje strane, a i tu je pre za pretpostaviti da je problem u samoj igri nego u sirovim performansama kartice. Čak recimo Battelfieled V je sa uključenim RTX i DLSS opcijama u 4K rezoluciji bio tek nešto ispod 100 fps u proseku što znači da čak ni ray-tracing ne uspeva da značajno utiče na performanse RTX 3090. U tom smislu ukoliko se zaista pojavi veći broj naslova koji podržavaju RTX u narednom periodu zaista druga generacija Nvidia kartica bi mogla da debelo profitira od toga.\nSve u svemu performanse RTX 3090 su zaista na nivou koji do sada nismo mogli ni da zamislimo – pomak je itekako značajan u odnosu na prethodnu generaciju i omogućava vrlo komotno igranje u 4K rezoluciji sa ostavljanjem dovoljno prostora da se i neki naslovi u narednih par godina pokreću bez ikakvih problema. Što se 8K igranja tiče njega nismo probali, ali kada pogledam koliko ljudi uopšte ne vidi razliku između 2K i 4K na nekom iole prosečnom monitoru plašim se da tu dolazimo u domen takozvanih opadajućih prinosa – procesorska snaga koja je potrebna za tako nešto je ogromna, a poboljšanje u kvalitetu slike je relativno minorno.\nSa cenom od oko 1.600 evra u inostranstvu koliko treba izdvojiti za ovu MSI grafičku karticu jasno je da je ovo model koji sigurno neće moći da priušti baš svako. Međutim ostaje pitanje čak i da imate zaista ogromnu količinu novca da potrošite na grafičku karticu da li to ima smisla? U suštini ako ste neko ko se bavi ozbiljnim radom u nekom 3D programu ili često montira video materijal velike rezolucije ili ste tim developera koji razvija neku zahtevnu igru, RTX 3090 moooožda može imati smisla. Ako ste samo gejmer koji igra video igre ova kartica nema baš nikakvog smisla, osim da možete da se pohvalite prijateljima i saigračima kako imate baš baš najbolju grafičku karticu trenutno. Međutim to i dalje ne znači da cela linija Ampere grafičkih kartica nije izuzetno uzbudljiva – RTX 3080 vam nudi nešto slabije performanse od 3090 a za manje novca nego što je do pre neki mesec koštao RTX 2080Ti koji je opet značajno slabiji, a uporedivi 3070 bi trebalo da košta još manje. Čak mislim da će za prosečnog gejmera biti najbolje da sačeka da se sledeće godine pojavi neki recimo RTX 3060 koji bi za oko 300 evra trebalo da ponudi tek nešto slabije performanse a opet dovoljne za komotan 1440p gejming. Sa druge strane trenutno je ionako skoro pa nemoguće nabaviti jednu od Amepre kartica (pogotovu na tržištu kao što je naše) tako da je čekanje nekako neminovnost. A tu se onda pojavljuju i glasine o novim Radeon grafičkim karticama za koje AMD tvrdi da će od prvog dana biti dostupne u dovoljnim količinama. Sve u svemu deluje da će tržište grafičkih kartica u narednom periodu biti itekako zabavno, a kao i uvek od zdrave konkurencije najviše profitiraju krajnji korisnici. Za sada RTX 3090 ako uspete da ga nađete svakako predstavlja najjaču grafičku karticu koju smo do sada testirali.\nIgra (average FPS) Ultra settings 2560×1440\nAutor: Stevan Starović\nPlaystation ekskluzivnost u Call of Duty igrama nije nimalo stran pojam, pošto godinama unazad postoji niz prednosti koje imaju igrači na Sonijevim konzolama. To je raniji pristup beta testiranju, prednost kod izdavanja sadržaja, a ponekada se umeša i neki ekskluzivni mod igranja. U slučaju Call of Duty: Black Ops Cold War to će biti Zombies…\nContinue Reading Onslaught zombi mod za Black Ops Cold War je Playstation ekskluziva na godinu dana\nPlaystation 5 konzola ne samo da će u domove igrača uneti novu generaciju grafike, 4K igranje i brojne digitalne pogodnosti, već će futuristički izgled konzole moći da se prilagođava. Indikacije za ovo postoje još od pre par meseci, kada je na internetu prikazano kako je stranice konzola moguće lako skinuti, a to je potvrđeno nedavnom…\nContinue Reading Obojeni delovi za Playstation 5 konzolu su već u prodaji\nOva godina je prepuna glasina o povratku Silent Hill franšize na velika vrata. Početkom 2020. smo dobili informaciju o tome da se radi na dve igre, filmu, kao i da Kojima pomaže u radu putem Sonija. Konami je te navode ubrzo bio opovrgao, ali se u kasnijim mesecima naslutilo da se ipak radi na nekoj…\nContinue Reading Ranije glasine o novim Silent Hill igrama su navodno tačne\nČuveni demo za Silent Hills igru koja nikada nije izašao, poznat kao Playable Teaser(P.T.), ostavio je ogroman trag na zajednicu, i služi kao inspiracija za mnoge projekte. Jedna igra koja je nastala kao direktna posledica postojanja projekta P.T. jeste Visage. O ovom naslovu ste verovatno već nešto čuli, pošto se ipak radi o igri koja…\nContinue Reading Horor igra inspirisana čuvenim P.T. – Visage – izlazi 30. oktobra\nTrejleri su veoma jako reklamno sredstvo kada se radi o promovisanju filmova i video igara. Njima je potrebno iskazati najbolje elemente koje igrači dobijaju, a da pritom ne otkriju previše što bi moglo udaljiti fanove od proizvoda. Kod AAA igara je to postalo ključni deo marketinških kampanja, pa zato developeri i izdavači izdvajaju ogromne svote…\nContinue Reading Ubisoft za novi trejler plaća čak 1,2 miliona dolara\nJedna od najvećih prednosti Playstation 5 konzole u odnosu na prošlu generaciju jeste izuzetno brzo učitavanje igara, koje zapravo traje svega nekoliko sekundi, međutim, neke igre na PS4 sistemima nude tako nešto. Prva The Last of Us igra, u svojem Remastered obliku je zahvaljujući najnovijem apdejtu dobila značajno bolja vremena učitavanja na Playstation 4 konzoli,…\nContinue Reading Umesto za 2 minuta, sada se The Last of Us učitava za svega 14 sekundi na PS4\nThe post HARDWARE: MSI RTX 3090 Gaming X Trio appeared first on PLAY!.\nPrevious articleLG Tone Free antivirusne slušalice imaju ANC\nNext articleOnslaught zombi mod za Black Ops Cold War je Playstation ekskluziva na godinu dana